CIA investira u firme za analizu Tvitera, Fejsbuka, Instagrama\nM. D. 18. aprila 2016. 23:00\nPrema dokumentu do kojeg je došao američki sajt „Intersept“, čiji je jedan od osnivača bliski saradnik Edvarda Snoudena novinar Glen Grinvold, CIA je investirala novac u više firmi koje analiziraju Tviter i Instagram.\nGrinvold, koji je 2014. dobio Pulicerovu nagradu za ulogu koju je imao u otkrivanju Snoudenovih podataka o prisluškivanju koje vrši američka Agencija za nacionalnu bezbednost (NSA), danas je jedan od urednika „Intersepta“. Ovaj sajt je objavio dokument sa samita izvršnih direktora koji je krajem februara u San Hozeu organizovala investiciona kompanija „In-Ku-Tel“ za koju „Intersept“ tvrdi da pripada CIA.\nOvaj dokument otkriva 38 do sada nepoznatih kompanija koje dobijaju finansije od „In-Ku-Tel“, čiji je najvažniji fokus na „kopanju“ i praćenju informacija sa društvenih mreža. „Intersept“ navodi da je nekoliko tehnoloških firmi uključeno u rad u toj oblasti, a među njima su i „Dejtamajnr“, „Džiofidija“, „PATHAR“ i „Transvojant“.\n„Dejtamajnr“ koristi direktno tok podataka sa Tvitera, dok je „Džiofidija“ specijalizovana za skupljanje geotagovanih poruka na društvenim mrežama sa platformi kako što su Tviter i Instagram, kako bi u realnom vremenu pratila najnovije vesti.\nPATHAR ima servis „Dunami“ koji koristi FBI za „kopanje“ podataka na Tviteru, Fejsbuku, Instagramu i drugim društvenim mrežama“, a sličnu uslugu pruža i „Transvojant“, čiji je osnivač, prema podacima „Intersepta“, bivši potpredsednik „Lokhid Martina“ Denis Grousklouz“.\n„Intersept“ navodi da je potpredsednica za spoljne poslove „In-Ku-Tela“ odbila je intervju za ovaj američki sajt navodeći da ovaj fond „ne učestvuje u medijskim intervjuima i događajima“.


Tarantino planira još dva filma pa odlazi u penziju Prolog\nJedan od najznačajnijih reditelja današnjice Quentin Tarantino potvrdio je kako ga do odlaska u penziju dele još samo dva filma.\n- Planiram da stanem nakon desetog, dakle ostala su mi još samo dva - izjavio je tokom gostovanja na filmskom festivalu u Jerusalemu.\nNjegovo poslednje ostvarenje je Omražena osmorka 2015. godine.\nInače, Tarantinovi filmovi poznati su po oštrim dijalozima, slikovitom nasilju, iscepkanoj hronologiji i opsesiji pop kulturom. Tu su i izmišljene robne marke, kao što su cigarete Red Apple i hamburgeri Big Kahuna iz Pretparačkih priča, koje se pojavljuju i u drugim filmovima.


Junckerova Komisija predstavila treći godišnji program rada: Izgradnja Evrope koja štiti, jača i brani – EcoDev\nJunckerova Komisija predstavila treći godišnji program rada: Izgradnja Evrope koja štiti, jača i brani\nOctober 27, 2016 By adam In u fokusu 2\tNo Comments\n„Usredsređeni smo na važna pitanja, konkretne mere koje poboljšavaju život građana. Uoči 60. godišnjice Rimskog ugovora sledećeg marta moramo se ujediniti oko pozitivno formulisanih planova. Upravo to donosi Program rada Komisije. Narednih dana ću odabrati, u saradnji sa Evropskim parlamentom i Savetom, inicijative od velike političke važnosti koje u sledećim mesecima treba da imaju prioritet u zakonodavnom postupku. Jer ovo je Evropa rezultata”, izjavio je predsednik Komisije Jean-Claude Juncker.\n„U ovom zahtevnom vremenu moramo bolje sarađivati i doprineti zaštiti, osnaživanju i odbrani građana Evrope. Komisija je zbog toga već od prvog dana utvrdila jasne prioritete. Pažlivo slušamo Evropski parlament i Savet kao i građane, zbog kojih ovo radimo. Postigli smo solidan napredak u područjima kao što su podsticanje ulaganja i zapošljavanja, upravljanje migracijama, klimatske promene i borba protiv terorizma. Posla međutim još ima i ove godine moramo se usaglasiti u mnogim ključnim predlozima koji su već predstavljeni. Moramo imati konkretne rezultate”, izjavio je prvi potpredsednik Frans Timmermans.\nU ovom programu rada predložena je 21 ključna inicijativa , kao i 18 novih predloga u okviru programa REFIT u cilju poboljšanja kvaliteta postojećeg zakonodavstva EU-a i osiguravanja svrsishodnosti naših propisa. Da bi se postizanje rezultata zadržalo u fokusu, u programu rada utvrđena su 34 prioritetna predloga u postupku, koje je Komisija podnela u poslednje dve godine i čije bi brzo usvajanje u Parlamentu i Savetu znatno doprinelo poboljšanju stanja na terenu.\nKomisija je usredsređena na važna pitanja\nOd početka našeg mandata Komisija je postavila prioritete fokusirajući se na važna pitanja u kojima jedinstveno delovanje na evropskom nivou može doprineti postizanju konkretnih rezultata. Deleći te prioritete sa Parlamentom i Savetom, u ključnim smo područjima tokom prethodne godine ostvarili solidan napredak. Rezultati su postignuti u svih 10 prioritetnih područja. U ovom programu rada utvrđeni su konkretni predlozi za sledeću godinu, kojima Komisija doprinosi pripremi 60. godišnjici Rimskih ugovora u martu 2017. Blisko ćemo sarađivati sa Evropskim parlamentom i Savetom kako bismo osigurali brzo prihvatanje naših predloga.\nNastavićemo sa radom u 10 prioritetnih područja na temelju 21 nove inicijative: 1. za podsticanje stvaranja novih radnih mesta, rasta i ulaganja predložićemo inicijativu za mlade, akcioni plan za cirkularnu ekonomiju i novi višegodišnji finansijski okvir; 2. preispitaćemo sprovođenje jedinstvenog digitalnog tržišta; 3. implementiraćemo energetsku strategiju Unije u pogledu vozila sa niskom emisijom štetnih gasova i mobilnosti; 4. gradićemo bolje povezano i pravedno unutrašnje tržište pomoću strategije jedinstvenog tržišta, svemirske strategije i akcioni plan za uniju tržišta kapitala kao i predlaganje pravednijeg oporezivanja privrednih društava; 5. predstavićemo ideje za reformu EU-a na nivou 27 država članica, za jačanje ekonomske i monetarne unije te ćemo predložiti evropski stub socijalnih prava; 6. implementiraćemo strategiju „Trgovina za sve” i voditi trgovinske pregovore sa našim partnerima, jačajući istovremeno instrumente za zaštitu trgovine; 7. nastavićemo rad na sigurnosnoj uniji u cilju borbe protiv terorizma i uskladićemo pravila za zaštitu ličnih podataka i privatnosti; 8. ispunićemo ciljeve u okviru evropskog migracionog programa; 9. da bismo ojačali ulogu Evrope kao globalnog aktera, predstavićemo evropski akcioni plan obrane, uključujući Evropski fond za obranu, a Komisija i Visoka predstavnica doneće strategiju EU-a za Siriju te raditi na implementaciji globalne strategije EU-a i afričko-evropskog partnerstva; 10. prilagodićemo postojeće propise odredbama osnivačkih ugovora u području delegiranih i sprovedenih akata i analizirati demokratski legitimitet postojećih postupaka za donošenje određenih akata sekundarnog zakonodavstva EU-a. Na kraju, povećaćemo napore koje ulažemo u primenu prava EU-a.\nKomisija je usredsređena na bolje delovanje\nOve godine predlažemo povlačenje 19 zakonodavnih predloga koji više nisu aktuelni, a van snage stavićemo 16 zastarelih zakonodavnih akata. Povećaćemo napore u pogledu primene propisa u širem rasponu politika, među ostalima i u području jedinstvenog tržišta i životne sredine, jer ni najbolji propis nije koristan ako se na terenu ne postižu vidljivi rezultati.\nMnoge ključne inicijative koje ćemo predstaviti tokom sledeće godine prate program za primenljivost i delotvornost propisa (REFIT) te će doprineti ažuriranju i poboljšanju postojećeg zakonodavstva kako bi i dalje bilo moguće postizati ciljeve delotvorno i bez neprimerenih opterećenja. Pri utvrđivanju prioriteta naročito smo vodili računa o 22 mišljenja dostavljena u okviru platforme REFIT, novoosnovane stručne radne grupe zadužene za reviziju postojećeg zakonodavstva i uzimanje u obzir predloge građana i stejkholdera u cilju smanjivanja administrativnog i finansijskog opterećenja koje proizlazi iz primene prava EU-a. Uz program rada objavljujemo i pregled stanja u kojem su detaljno utvrđene mere koje prate mišljenja platforme REFIT i odgovaraju na 231 inicijative za pojednostavljenje postojećeg zakonodavstva i smanjenje administrativnog opterećenja koje iz njega proizlazi.\nKomisija svake godine donosi program rada u kojem iznosi popis mera koje će preduzimati tokom sledećih dvanaest meseci. Programom rada javnost i donosioce zakonskih propisa obaveštavamo o našim političkim obavezama u pogledu predlaganja novih inicijativa, povlačenja predloga u postupku donošenja i preispitivanja postojećeg zakonodavstva EU-a. Programom rada nisu obuhvaćeni tekući poslovi koje Komisija obavlja kako bi ispunila svoju ulogu čuvara Ugovora i osnažila postojeće zakonodavstvo ili pak redovne inicijative koje Komisija donosi svake godine.\nU pripremi programa rada za 2017. Komisija se savetovala sa Evropskim parlamentom i Savetom u kontekstu novog međuinstitucionalnog sporazuma o boljoj izradi zakonodavstva i na osnovu pisma o namerama predsednika Junckera i prvog potpredsednika Timmermansa od 14. septembra, nakon govora predsednika Komisije o stanju Evropske unije.


Razmatrane izmjene Zakona o fiskalnim kasama\nBANJALUKA – Narodna skupština Republike Srpske razmotrila je Nacrt zakona o izmjenama i dopunama Zakona o fiskalnim kasama, kojim se rasterećuje privreda i poboljšava privredni ambijent u Srpskoj.\nOvim nacrtom zakona definisano je da se obaveza fiskalizacije ne odnosi na samostalne preduzetnike koji obavljaju zanatske djelatnosti i male preduzetnike, navodi se u obrazloženju Nacrta zakona.\nPod pojmom mali poduzetnik u smislu Zakona o porezu na dohodak podrazumijeva se fizičko lice koje obavlja samostalnu djelatnost izuzev finansijskih usluga i organizovanja igara na sreću, ne zapošljava više od tri radnika i da njegov ukupan godišnji promet ne prelazi 50.000 KM.\nMinistar finansija Republike Srpske Zoran Tegeltija rekao je da su razlozi za donošenje ovog zakona sadržani u potrebi rasterećenja privrede i poboljšanja privrednog ambijenta, kojim je proširen krug poreskih obveznika na koje se ne odnosi obaveza fiskalizacije.\n„Radi zaštite obveznika fiskalizacije propisuju se bitni elementi ugovora koji se zaključuju između ovlaštenog servisera i obveznika, kao i između proizvođača i ovlaštenog servisa, čime se postiže brža i efikasnija kontrola Poreske uprave“, istakao je Tegeltija.\nTegeltija je novinarima izjavio da je sistem fiskalizacije u Srpskoj potreban, ali da ga treba nadograđivati u skladu sa razvojem informacionih tehnologija.\n"Nacrtom zakona o izmjenama i dopunama Zakona o fiskalnim kasama predviđeno je rasterećenje dijela fiksnih troškova koji opterećuju poslodavce", rekao je Tegeltija.\nOn je naglasio da nije neophodno da pojedine grupe budu u sistemu fiskalizacije, te da oni koji ne budu neće imati obavezu da dostavljaju izvještaje Poreskoj upravi Srpske.\n"Svi dogovori sa socijalnim partnerima ugrađeni su u ovaj nacrt zakona. Htjeli smo da riješimo i pitanje među serviserima i korisnicima usluga, jer su se pojedini serviseri odnosili neodgovorno prema poslu", dodao je Tegeltija.\nKomentarišući tvrdnje pojedinih opozicionih poslanika na današnjoj sjednici Narodne skupštine Republike Srpske da pojedini poreski inspektori rade nesvjesno, Tegeltija je rekao da se protiv takvih inspektora vodi veliki broj disciplinskih postupaka pred nadležnim organima.\nPoslanik SDS-a Ljiljana Bogdanović smatra da je izmjene i dopune ovog zakona trebalo donijeti još 2010. godine, ističući da pozdravlja činjenicu da je ovim nacrtom zakona veliki broj malih preduzetnika oslobođen fiskalizacije.\nPoslanik PDP-a Diana Čekić smatra da je potrebno da se saopšte efekti uvođenja fiskalnih kasa u budžetima opština i gradova Republike Srpske.\nNarodna skupština Republike Srpske razmotrila je i Nacrt zakona o izmjenama i dopunama Zakona o budžetskom sistemu Srpske, kojim se propisuje da su prihodi ostvareni od koncesione naknade za ustupljeno pravo, za koncesije koje dodeljuje Vlada, odnosno jedinica lokalne samouprave, u cijelosti prihodi njihovih budžeta.\nMinistar finansija Republike Srpske Zoran Tegeltija rekao je da su razlozi za donošenje ovog zakona sadržani u potrebi raspodjele koncesione naknade između republičkog i budžeta opština i gradova.\nPrihodi ostvareni od koncesione naknade za korištenje, za koncesije koje dodjeljuje Vlada dijele se između budžeta Republike i budžeta opština i gradova na čijem području se obavlja koncesiona djelatnost, u srazmjeri koja zavisi od razvijenosti te jedinice lokalne samouprave, navodi se u obrazloženju ovog nacrta zakona.\nKoncesiona naknada za korištenje, za koncesije koje dodjeljuje jedinica lokalne samouprave u cijelosti je prihod budžeta opštine ili grada.\nNarodna skupština Republike Srpske razmotrila je takođe Nacrt zakona o izmjenama i dopunama Zakona o zaštiti potrošača u Srpskoj, s ciljem da se pojedine odredbe važećeg zakona jasnije definišu i dopune, da bi se omogućila potpunija zaštita potrošača.\nMinistar trgovine i turizma Republike Srpske Maida Ibrišagić – Hrstić istakla je da se u zakon uvode definicije „rasprodaje“, „sniženja“ i „akcijske ponude“.\n„Zakonskim rješenjima se propisuje način prodaje proizvoda koji se nalaze na rasprodaji, sniženju ili akciji, da bi se otklonile nejasnoće u praktičnoj primjeni zakona“, rekla je Hrstićeva, obrazlažući Nacrt zakona o izmjenama i dopunama Zakona o zaštiti potrošača.\nOna je naglasila da je zakonom precizirano da je trgovac dužan da omogući potrošaču podnošenje reklamacije u prodajnom prostoru, posredstvom pošte ili elektronskim putem. (Agencije)


Izuzetne performanse dubinskog čišćenja u novom i poboljšanom ergonomskom dizajnu, X-Trem Power Cyclonic 4**** usisivač bez kese donosi rezultate čišćenja na koje možete računati, zahvaljujući novoj POWER AIR glavi za usisavanje prašine osiguravajući optimalnu lakoću klizanja po bilo kojoj površini. Iskusite razliku kao što su dubinsko čišćenje i energetske ocene koje dolaze zajedno sa naprednim karakteristikama, naprednim ergonomskim dizajnom i savršenom estetikom.\nNajbolja ocena SEB Grupe u sakupljanju prašine! Na čvrstim podovima i tepisima\nDodaci dizajnirani posebno za čišćenje unutrašnjosti automobila\nZahvaljujući besprekornoj lakoći klizanja po bilo kojoj površini, potpuno nova POWER AIR glava sa dva položaja je tajno oružje za rezultate dubinskog čišćenja na koje možete računati, uključujući najbolje usisavanje prašine u klasi.\nNapredna Cyclonic filtracija pruža izvanrednu odvojenost prašine / vazduha sa posudomza prašinu od 2,5 l za poboljšanu autonomiju i redizajniranu ergonomiju radi praktičnijeg doživljaja čišćenja.


Pucnjava ispred aerodroma Sabiha Gokcen u Istanbulu prilikom hapšenja osumnjičenih za državni udar - Kozarac.ba\nU Turskoj je danas došlo do novih nemira kada su se čuli pucnji ispred aerodroma Sabiha Gokcen u Istanbulu.\nKako prenose mediji, došlo je do sukoba između turskih sigurnosnih snaga i pučista koji su u petak pokušali preuzeti aerodrom, objavio je turski list Yeni Safak.\nJavni tužilac je izdao nalog za hapšenje jednog od komandanata žandarmerije.\nNakon dolaska policije, komandant se odbio predati te je došlo do sukoba. Na fotografiji koju je objavio neko od prolaznika vidi se pučisti kako zavezanih ruku leže na podu.\nMediji također navode kako su dvojica vojnika ispalila i nekoliko hitaca upozorenja, što je dovelo do policijske intervencije.\nJoš uvijek nema informacija o eventualnim žrtvama.


Dan online - Hronika: - 2018-10-27\nHronika - datum: 2018-10-26 STOJANKA RADOVIĆ ODUSTALA OD SASLUŠANJA GLAVNOG SPECIJALNOG TUŽIOCA U ISTRAZI PROTIV NIKŠIĆKE GRUPE\nKatnić Katnić ne svjedoči jer više nije oštećeni Iako je Milivoje Katnić u naredbi za sprovođenje istrage predložen kao svjedok oštećeni jer je, po tvrdnjama svjedoka saradnika, planirano njegovo ubistvo, on u ovoj fazi istrage neće biti saslušavan na te okolnosti, saopšteno je „Danu” iz SDT-a\nSpecijalno državno tužilaštvo odustalo je od zahtjeva da se u nastavku istrage protiv kriminalnih grupa iz Nikšića, Kotora i Albanije sasluša glavni specijalni tužilac Milivoje Katnić. On se prvobitno našao na spisku svjedoka pošto su istražitelji došli do saznanja da su pripadnici ovih mafijaških grupa, pored nekoliko policijskih službenika i bezbjednosno interesantnih osoba, planirali da likvidiraju i Katnića. U početku su pribavljeni dokazi da je u tim grupama bilo osoba koje su imale zaduženja da prate kretanje glavnog specijalnog tužioca i o tome obavještavaju šefove. Nakon toga je utvrđeno da Katnić nije trebalo da bude samo praćen, već da je planirano i njegovo ubistvo.\nPlaniranje likvidacije Katnića i organizovanje napada na njega spominje se i u naredbi o sprovođenju istrage protiv osumnjičenih. Te navode je na saslušanju obavljenom u septembu potvrdio i svjedok saradnik u ovom predmetu kodnog imena Jadranko Jonski. On je opisao ko je bio zadužen da prati Katnićevo kretanje i po čijem nalogu. Ispričao je da je jedan od njegovih zadataka bio da prati kretanje glavnog specijalnog tužioca, da osmatra njegovu kuću u Klikovačama u blizini Danilovgrada i prikuplja informacije o njegovim navikama. On je kazao da je za Katnićevu likvidaciju bilo predviđeno pola miliona eura. Osim njega, Katnića su pratile još dvije osobe, i to po nalogu Ranka Radulovića, koji je označen kao vođe nikšićke kriminalne grupe.\nIpak, nakon nekoliko mjeseci istrage i prikupljenih podataka, tužilac u Specijalnom državnom tužilaštvu Stojanka Radović odustala je od zahtjeva da se u nastavku istražnih radnji sasluša Katnić u svojstvu oštećenog, potvrđeno je „Danu“ iz specijalnog tužilaštva. Uzimanje izjava od ostalih koji su bili mete kriminalnih grupa već je počelo u Specijalnom državnom tužilaštvu.\nPrema sumnjama SDT-a, grupu koja je djelovala na teritoriji Nikšića predvodio je Ranko Radulović. Drugu grupu je predvodio Igor Vukotić, koji je u policijskim evidencijama označen kao vođa „škaljarskog klana”. Na čelu treće grupe bio je Erogen Brajović iz Albanije, i ta grupa je djelovala na teritoriji te države.\nKako je tužilaštvu predočio zaštićeni svjedok, mafijaška grupa je raspolagala fondom od skoro pet miliona eura za ubistva pet policijskih funkcionera i dva člana njihovih najužih porodica.\nOsim Radulovića, Brajovića i Vukotića, na spisku osumnjičenih su i Radoš Petrušić, Stefan Radulović (22), Luka Radulović (24), Ratko Martinović (38), Darko Vicković (38), Nikola Mandić (20) i državljani Bosne i Hercegovine Nenad Lubura (52), Radoje Preradović (54) i Miladin Dedović. Naredbom su obuhvaćeni i Zlatko Matanović iz Skadra, Nikšićanin Stefan Perović i Kotoranin Nikola Mršić, koji je u bjekstvu.\nSaslušani policajac i bivši pripadnici ANB-a\nOsim Katnića, kako je navedeno u spisima predmeta, trebalo je da budu likvidirani i bivši službenici ANB-a Zoran Lazović i Duško Golubović, kao i policijski funkcioner Duško Koprivica i nekoliko osoba koje se povezuju sa takozvanim kavačkim klanom. Lazović, Golubović i Koprivica već su saslušani u Specijalnom državnom tužilaštvu, gdje su kazali da ne znaju zbog čega su se našli na meti kriminalnih grupa, te da nemaju privatna poznanstva sa okrivljenim, a da su o nekima od njih imali samo operativne podatke.\nMladić poginuo, dvojica povrijeđeni\nPolicajci priznaju prebijanje\nSpriječeno više od 20 likvidacija\nMotkom tukao muškarca\nU autu 50 kila skanka\nDroga u patikama\nPritvorenik zapalio auto ZIKS-a\nPolicajci mu demolirali auto\nUkrajinki zadao najmanje 26 udaraca\nKatnić ne svjedoči jer više nije oštećeni\nUkazali na niz nelogičnosti\nPrijetnjama smrću od sugrađanke iznudio novac\nVidmar sam skidao bombu sa sjedišta\nPo potjernicama uhapšene tri osobe\nIzostala sudija Pean\nDječak nije silovan


Ivan Đurđević - Blic\nPočinje konačan rasplet u Ligi šampiona. U večerašnjim mečevima poslednjeg šestog kola biće poznata preostala četiri učesnika osmine finala, kao i ko će nastaviti takmičenje u Ligi Evrope.\nPrevario srpsku mafiju za 200.000 evra i jedva ostao živ\nSrpska mafija pokušala je 2002. godine da preko bivšeg rumunskog fudbalera Laurencijua Regekamfa namesti utakmicu Bundeslige Bajern - Kotbus (3:1), objavio je rumunski list “Gazeta sporturilor”. Regekamf je u to vreme bio igrač Kotbusa, a sada je trener Steaue.\nZvezda dala dva miliona za igrače koje niko nije video\nKada se pogleda kako su u Crvenoj zvezdi kupovani i plaćani igrači i treneri u proteklih nekoliko godina, postaje jasno na koji način je dug na “Marakani” dogurao do 62 miliona evra. Prema saznanjima “Blica”, prethodna rukovodstva kluba potrošila su oko 2,4 miliona evra na igrače i trenere koji nisu ostvarili nikakav učinak, a neverovatan je podatak da je izdvojeno pola miliona evra na plate fudbalera koji nisu odigrali ni minut u crveno-belom dresu!\nIvan Jovanović: Zanima me samo rad u klubu\nIvan Jovanović, posle čuda koje je napravio sa APOEL-om u Ligi šampiona, nema nameru da menja tim koji dobija. Iako je sada već sasvim jasno da bi bio idealno rešenje za mesto selektora Srbije, on tvrdi da su šanse da se tako nešto dogodi minimalne, jer ga veže još godinu dana ugovora sa kiparskim klubom i velike su šanse da u Nikoziji ostane bar do leta 2013.\nInstitucija svedoka saradnika, koja se pokazala kao veoma efikasna u suzbijanju organizovanog kriminala u Srbiji, mogla bi da raskrinka čitav lanac nameštanja fudbalskih utakmica u našoj zemlji , pokazuju podaci do kojih je došao „Blic“.


POČETAK LETA UZ TROPSKE VRUĆINE Od sutra nas čeka pakao, evo do kada ćemo da se … | SC Radar\nPOČETAK LETA UZ TROPSKE VRUĆINE Od sutra nas čeka pakao, evo do kada ćemo da se … ■DruštvoJun 19, 20170 comments Pljusak i zahlađenje koji su Srbiju pogodili za vikend su manje-više svo osveženje koje nam sleduje u junu.\n– Očekuje nas više stepeni nego u tropskim krajevima, gde termometar pretežno ne prelazi 32 stepena Celzijusovih. Nakon kratkog predaha ponovo dolazi topli period i temperature od 30 do 34 stepena. Na teritoriji cele Srbije biće uglavnom sunčano, a retko se može zabeležiti kratkotrajni pljusak i to mahom u večernjim satima – kaže Nedeljko Todorović, meteorolog koji dodaje da ulazimo u period pravih letnjih vrućina.\nTemperture će sve do kraja juna “šetati” od 30 pa sve do 35 stepeni, a isto se očekuje i za naredni mesec.


Zapadna Evropa najpopularnija za direktne strane investicije\n03/06/2015 | 05:45\nPrema rezultatima istraživanja o atraktivnosti evropskog tržišta („European Attractivenes Survey 2015“) koje je sprovela revizorsko – konsultantska kompanija EY (ranije Ernst & Young) direktne strane investicije (SDI) upućene ka Evropi dostigle su novi rekord u 2014. sa investiranih 305 milijardi dolara. Istraživanje je pokazalo da su tokom prošle godine 43 evropske zemlje (uključujući Rusiju i Tursku) imale 4,341 investicioni projekat, što je za deset odsto više nego što je zabeleženo u 2013. Na taj način, u 2014. otvoreno je 185,583 novih radnih mesta što prestavlja rast od 12 odsto u poređenju sa prethodnom godinom.\nRezultati trinaestog po redu istraživanja o atraktivnosti Evrope za investicije koje je sprovela kompanija EY, ukazuju na to da je Zapadna Evropa privukla je polovinu svih svetskih investicija u toku 2014, što predstavlja rast od pet odsto u odnosu na 2013. Ovim rezultatom, Evropa je prestigla Kinu koja trpi pad investicionih projekata od šest odsto, i tako postala najatraktivnija destinacija za strane investicije. Rast investicija u region Severne Amerike sa 31 na 39 odsto postavio je ovaj region na drugo mesto po atraktivnosti na globalnom nivou, dok je Kina pala sa prvog na treće mesto.\nSrbija kao destinacija za direktne strane investicije\n„U zemljama Jugoistočne Evrope se i dalje procentualno po glavi stanovnika otvara najviše radnih mesta. Rezultati ovogodišnjeg istraživanja o atraktivnosti Evrope kao destinacije za direktne strane investicije pokazali su da je Srbija koja je 2013. bila prva na listi po stvorenim radnim mestima iz stranih investicija po glavi stanovnika, dok je za 2014. na petom mestu liste top 15 zemalja Evrope“, objašnjava Stephen Fish rukovodeći partner kompanije EY u Srbiji, Bosni i Hercegovini i Crnoj Gori.\nEkonomski oporavak praćen opadajućim trendom vrednosti evra i nižim cenama energenata pomogao je oživljavanju privlačnosti sektora proizvodnje u Evropi. Proizvodnja je dovela do rasta direktnih stranih investicija od 20 odsto i istog tolikog rasta u vidu broja radnih mesta.\nUsluge su imale različite rezultate ove godine: softverski projekti (rast od 27 odsto), finansijsko posredovanje (rast od 37 odsto) i administracija (rast od 15 odsto) su svi postigli povišen rast. Sa druge strane, sektor poslovnih usluga imao je pad od 24 odsto, a prati ga sektor istraživanja i razvoja sa padom od samo jedan odsto.\nEvropske kompanije odgovorne su za polovinu (51 odsto) investicionih projekata upućenih ka Evropi, dok je četvrtina investicija stigla je od multinacionalnih kompanija iz SAD. Sledeće po broju upućenih stranih investicija u 2014. nalaze se kineske kompanije sa 210 projekata. Ovo predstavlja rast od skoro 40 odsto u odnosu na prethodnu godinu i jasno ukazuje na nove politike koju kineska vlada sprovodi u cilju sticanja inostrane tehnologije, brendova i resursa radi povećanja domaće proizvodnje i usluga.\nIstraživanje je pokazalo da 59 odsto investitora pozitivno gleda na perspektivu Evrope u naredne tri godine, ali samo 32 odsto rukovodilaca ima planove da otpočne ili proširi svoj posao u Evropi tokom naredne godine.\nStrani investitori vide birokratiju (20 odsto) i spor ekonomski rast (17 odsto) kao najveće nedostatke Evrope, dok su geopolitička nesigurnost evropskih granica (11 odsto) i velike deficiti (11 odsto) navedeni kao mnogo manji nedostaci. Evropske zemlje moraju dodatno poboljšati fleksibilnost tržišta rada, pojednostaviti regulativu i podsticati kooperativno poslovno okruženje.\nGrčka prepoznaje svoj interes na tržištu Srbije\nGrčka kriza nema uticaja na poslovanje u Srbiji


Objavljen snimak lidera DAEŠ-a — prvi od 2014. - Sputnjik Srbija\n20:23 29.04.2019 (osveženo 20:31 29.04.2019) Preuzmite kraći link\nAgencija ne navodi kada i gde je tačno napravljen video-snimak koji je objavljen na internetu. Čovek koji se pojavljuje na snimku liči na El Bagdadija, nosi dugu prosedu bradu, čiji je donji deo ofarban u crveno. Tokom razgovora sa drugim učesnicima na snimku on priznaje poraz DAEŠ-a u sirijskom Baguzu — poslednjoj teritoriji koja je pripadala ovoj grupi.\nPoslednjih nekoliko godina više puta su se čula saopštenja o mogućoj likvidaciji El Bagdadija, ali nisu bila potvrđena. U avgustu 2018. godine televizija „Sumarija“ je, pozivajući se na izvor u iračkim obaveštajnim službama, javila da El Bagdadi leži u postelji nakon teškog ranjavanja i da faktički ne vodi grupu.\nsnimak, DAEŠ, Abu Bakr el Bagdadi, Sirija


Dodaje se da je projektom promovisan turizam ovog entiteta Bosne i Hercegovine, uz jačanje svijesti građana o značaju korištenja odmora u RS-u.\nPrivredna komora Republike Srpske uputila je inicijativu, predsjednici tog bh. entiteta Željki Cvijanović, predsjedniku Vlade RS Radovanu Viškoviću i entitetskoj ministrici trgovine i turizma Suzani Gašić, za nastavak projekta “Doživi Srpsku” i nastavak izdavanja turističkih vaučera na zimsku turističku sezonu, uz analizu mogućnosti za nastavak i tokom cijele 2021. godine, javlja Anadolu Agency (AA).\n“Komora je predložila i izmjenu Uredbe o uslovima i načinu korištenja turističkih vaučera u ugostiteljskim objektima, kako bi se omogućilo korištenje vaučera i maloljetnim licima. Produženje korištenja turističkih vaučera doprinijelo bi opstanku privrednih subjekata na Jahorini, posebno u toku zimske turističke sezone, ali i banjskim centrima, kao i drugim destinacijama u RS”, saopšteno je iz Privredne komore RS.\nIz Privredne komore RS navode da je projektom “Doživi Srpsku” omogućen je opstanak privrednih društava i očuvanje radnih mjesta.\n“Broj od 20.000 do sada izdatih vaučera govori da, i pored neizvjesne epidemiološke situacije, postoji velika zainteresovanost građana RS za odmor u banjskim centrima, destinacijama kao što su Trebinje, Jahorina, Višegrad, nacionalnim parkovima i drugim centrima u RS-u”, navodi se u saopštenju.\nTuristički vaučeri za subvencionisani odmor na teritoriji RS-a mogu se iskoristiti do 15. novembra, a vrijednost vaučera za svakog punoljetnog stanovnika RS-a iznosi 100 KM.


AmCham Srbija ugostila evropske kolege na AmChams in Europe 2019 Best Practice Conference\nViše od pedesetoro predstavnika iz trideset evropskih AmCham-ova učestvovalo je na godišnjoj konferenciji AmChams in Europe 2019 Best Practice Conference, od 16. do 19. oktobra, čime je AmCham Srbija oborio rekord u broju posetilaca.\nAmCham Srbija bila je domaćin godišnje evropske konferencije ACE 2019 Best Practice.\nPrvog dana, nakon sesije What is the role of AmChams in Ready4DFuture World, na kojoj su identifikovani izazovi u radu do 2030, za sve učesnike je priređen koktel dobrodošlice kod zamenika američkog ambasadora Gabrijela Eskobara.\nNa plenarnoj sesiji, održanoj drugog dana u hotelu Hilton, predstavljena je uporedna analiza svih evropskih AmCham-ova nakon čega su delegati u moderiranoj raspravi razmenili iskustva o najboljim praksama iz oblasti održavanja odnosa sa članovima, komunikacija, upravljanja radnim grupama, odnosima sa drugim poslovnim asocijacijama i vladinim telima. Vrhunac popodnevnog zasedanja je bilo motivaciono predavanje Dr Nikolaosa Dimitriadisa sa Univerziteta Šefild na temu Calibrate Your Brain for Innovative Thinking.\nTreći dan je započeo posetom AmCham Srbija kancelariji u kojoj je održan sastanak borda direktora na kojem je usvojen predlog budžeta za 2020. Nakon toga učesnici su posetili inovativni hub Nova Iskra gde je dodeljena je ACE Creative Network Award, nagrada kojom se svake godine nagrađuje najkreativnija inicijativa, projekat ili program. Nagradu je ove godine glasovima predstavnika prisutnih AmChamova osvojila AmCham Belgija za projekat Member Monday, a u konkurenciji projekata iz Irske, Turske, Poljske i Britanije.\nPored programskog dela konferencije, učesnicima su predstavljeni Beograd i Srbija kroz vođene ture Kalemegdanom, Savamalom i Zemunom, posetom muzeju Nikole Tesle, i uz gastronomsko gostoprimstvo u promociji srpskih specijaliteta i dobre zabave na Kalmegdanskoj terasi, u restoranima Ima dana, Ambar i Reka. Poslednjeg dana konferencije organizovan je izlet na Oplenac i poseta Mauzoleju srpske kraljevske porodice, kući kralja Petra I i Kraljeve vinarije.\n29 Sep AmChamps 2020 - Poslovna transformacija >>>


Raonić: Razmišljao sam da dođem u Crnu Goru, Novaku će trebati vremena da vrati povjerenje @ StartBiH.ba\nRaonić: Razmišljao sam da dođem u Crnu Goru, Novaku će trebati vremena da vrati povjerenje\nMiloš Raonić je imao poziv Novaka Đokovića da bude dio "Adria toura".\nKanadski teniser crnogorskog porijekla, koji je rođen u Podgorici, kazao je da je dugo razmišljao da ga prihvati.\n"Nikada nisam igrao pred većinom mojih rođaka, pred mojom bakom, tetkama, stričevima... Razmišljao sam, ali ako će US open da se održi, ipak sam odlučio da ne idem u Evropu, pa nazad. Osjećao sam da je to nepotreban rizik", kazao je Raonić za kanadski TSN.\nĐokovićeva zamisao bila je da Raonić i on igraju u Crnoj Gori. Na kraju, crnogorski dio turnira je optao, a cijeli projekat se pretvorio u fijasko.\n"Mislio sam da će većina manifestacija biti bez publike, ali da će za vrijeme boravka u Crnoj Gori biti prilike za neka okupljanja i druženje. Lično, ne bih se osjećao ugodno posebno na tim promotivnim aktivnostima, kakvih je bilo", rekao je Raonić.\nOn je kazao da će Đokoviću sada trebati vremena da povrati povjerenje teniske javnostl.\n“Znam da je Novak bio jedan od onih koji je bio protiv ideje o US openu, rekao je da ne vidi kako Grend slem turnir može da se održi pod tim uslovima. Poslije svega što se dogodilo njegovo mišljenje o tome više nema mnogo težine, ne stoji mnogo iza toga... Za druge stvari, mislim da je vodio igrače na pozitivan način, ali ako gledamo sada ovu situaciju, biće mu potrebno vrijeme da povrati povjerenje“, rekao je Raonić.\nNaglasio je, međutim, da su komentari Srđana Đokovića, Novakovog oca, prema Grigoru Dimitrovu nekorektni.\nStariji Đoković je rekao da je bugarski teniser naštetio Srbiji, Hrvatskoj i njegovoj porodici. “To su potpuno nekorektni komentari. Bilo je i drugih stvari koje su mogle da uzrokuju sve, možda Novakov oldazak na košarkašku utakmicu na kojoj se sreo sa Jokićem koji je poslije bio pozitivan. Mnogo je tu tračeva u ovom trenutku i mislim da je svrsishodnije u ovom trenutku fokusirati se na: 'U redu, nije uspjelo, šta možemo da uradimo bolje kako bismo vratili teniske turnire?“.\nMagični Benzema: Real u Barseloni napravio krupan korak ka tituli\nVijesti / Bosna i Hercegovina 170331\nVijesti / Svijet 103435\nVijesti / Regija 99237\nPolitika / Bosna i Hercegovina 83171


Vesti online / Scena / Estrada / "Ne želim muškarca koga ću izdržavati"\n- Nakon toga sledi snimanje spota. Ne mogu da preciziram tačan datum, jer je to i dalje neizvesno - kaže pevačica i dodaje da će nova pesma osvojiti srca mnogih žena.\nŠto se tiče nastupa, Anastasija kaže da je još uvek rano, jer je potrebno da napravi čvrstu bazu, jer je to osnova svakog posla.\n"Kada budem snimila više od pet pesama, krenuću na nastupe, a repertoar će biti šarenolik".\nOna kaže da ne voli da govori o materijalnim stvarima i da se time hvali, jer je to nešto što je ne ispunjava u životu, niti se okružuje ljudima kojima je to glavna tema.\n"Ja sam obična devojka, kojoj nije potrebno mnogo da bude srećna. Nisam zahtevna niti volim zahtevne ljude. Dovoljno mi je da pustim dobar film, naručim hranu i tako provedem veče uz neku blisku osobu".\nAnastasija govori o tome da joj nisu bitne materijalne stvari, ali joj je ipak bitno da bude finansijski nezavsina, kao i njen partner.\n"Mislim da svaka žena treba da se trudi da bude nezavisna. Nemam nameru da čekam da mi partner da džeparac. Niti ja želim da pored sebe imam muškarca koga ću finansirati. Bitno mi je da budemo uspešni i izgrađeni u karijeri, a kada je tako, onda ni na jednoj strani nema nezadovoljstva".


Referendum o Danu Srpske 25. septembra - Nova Borba\nReferendum o Danu Srpske 25. septembra\nPredsednik RS Milorad Dodik izjavio da bi referendum mogao biti održan nedelju dana pre lokalnih izbora u BiH 2. oktobra\nSrpska je sve odlučnija da raspiše referendum o zaštiti 9. januara - Dana RS, koji je Ustavni sud BiH proglasio neustavnim jer "vređa Bošnjake u RS". Kako saznajemo, referendum o Danu RS mogao bi da bude održan već 25. septembra!\nPredsednik RS Milorad Dodik izjavio je da bi najoptimalnije bilo da izjašnjavanje bude održano sedmicu pre lokalnih izbora u BiH koji su zakazani za 2. oktobar.\n- Sada imamo ažurirane spiskove glasača za predstojeće lokalne izbore, što nam je nedostajalo, i možemo da organizujemo izjašnjavanje građana - rekao je Dodik.\nIz SDS, najjače opozicione partije u RS, stiže uveravanje da će i oni podržati referendum o Danu RS ako budu ispoštovani njihovi zahtevi. Lider SDS Mladen Bosić smatra da izjašnjavanje treba održati posle lokalnih izbora.\nNaglasio je da su u proceduri apelacija iz RS upućena Ustavnom sudu BiH da preispita spornu odluku o Danu RS i dogovor da se donese novi zakon koji bi eliminisao sve prepreke i potvrdio 9. januar kao Dan RS.\n- Sve ovo treba rešiti pre nego što se preduzmu bilo kakve aktivnosti da se to pitanje reši na referendumu - smatra Bosić. Na najave Dodika da bi referendum trebalo organizovati pre lokalnih izbora, lider SDS je rekao da to pitanje Dodiku treba, ne zbog rešenja za Dan RS, već da poboljša šanse SNSD na izborima.\nS druge strane, Dodik kaže da bi odlaganje bilo gubljenje vremena.\n- Moramo imati jasnu situaciju do naredne proslave - istakao je Dodik..


Mentalno zdravlje - EXIT Festival 2022 Mentalno zdravlje - EXIT Festival 2022\nLjudi koji rade u kreativnim industrijama su zbog specifičnosti posla u kontinuitetu izloženi stresu, a u prilog tome govore statistike da u festivalskoj industriji 75% ljudi svedoči da je u nekom trenutku imalo tegobe u vidu anksioznosti, depresije, sagorevanja (burn-out) ili zdravstvene probleme povezane sa stresom.\nVeć neko vreme kreiramo kontekst u kome će svi naši zaposleni i angažovani ljudi moći da rade u prijatnim uslovima, lepoj radnoj atmosferi, za šta je zadužen Well – Being sektor. Osim toga, u svakom trenutku, tokom cele godine, naši zaposleni mogu da dobiju psihološku i emotivnu podršku, za šta su zaduženi stalno angažovani psiholozi sa dugogodišnjim iskustvom (Mental Health Professionals).\nZa vreme trajanja festivala, našem timu profesionalaca se pridružuje još nekoliko psihologa i psihoterapeuta, kako bi sve potencijalne potrebe bile pokrivene, a ljudi zbrinuti. Briga o ljudima se odnosi kako na ljude iz organizacije, tako i za izvođače, za čim ponekad, takođe, postoji potreba.\nOsim toga, EXIT festival vodi računa i o svojim posetiocima, te je za psihološku podršku naših gostiju zadužena NVO Srce, centar za prevenciju suicida, sa kojima imamo divnu i kvalitetnu dugogodišnju saradnju. Obučeni volonteri ove organizacije pružaju podršku posetiocima na samom festivalu, kao i u festivalskom kampu. U kampu su, osim toga, organizovane različite well-being aktivnosti poput mindfulness meditacije, AA sastanaka, časova joge itd.\nSa glavne bine se desetinama hiljada ljudi dirljivim govorima podrške obraćaju svetski priznati govornici koji ukazuju na značaj brige o drugima, kao i buđenja saosećanja i razumevanja među ljudima za sve individualne razlike i teškoće sa kojima se u modernom društvu susrećemo.\nJedna od vrednosti festivala je svakako i ogroman potencijal da globalno, kod čitavih novih generacija mladih ljudi, kreiramo drugačiju svest o sveukupnom psihološkom zdravlju. Da jasno i u kontinuitetu šaljemo poruku kako je sasvim u redu tražiti pomoć i kako je nemoguće da ljudi u svakom trenutku svog života budu dobro raspoloženi, iako svi tome težimo.\nBriga o sebi, briga o drugima i ovaj svet će biti mnogo lepše i kvalitetnije mesto za život!


Vesti – Page 2 – Časopis InterFON\nSvako ponekad oseti potrebu da neku svoju misao, sreću ili patnju podeli sa svetom, ali se boji reakcije sredine koja bi ga mogla osuđivati. U današnje vreme, kad skoro svi imamo profile na društvenim mrežama, moramo se složiti da su to “ušminkane” verzije nas samih. Uvek se pre samog postovanjaPročitaj više…\nU susret 10. tradicionalnoj novogodišnjoj akciji, prva studentska humanitarna fondacija „ Osmeh na dar “ raspisuje konkurs za nove aktiviste. Postanite deo Fondacije kroz koju su osmehe širili studenti svih univerziteta u Srbiji i ostali neraskidivo povezani najpozitivnijom mogućom idejom već punih deset godina! Pozivamo zainteresovane srednjoškolce i studente, kaoPročitaj više…\nGradska Gerila vas poziva na otvaranje nove sezone GG dijaloga zajedno sa osnivačima nevladine organizacije „Kockavica“ i njihovim projektom “Buđenje Zemuna”. Marija Antonijević sprovešće nas kroz rad mini-čajanki i radionica fotografija, filma i kolaža, koje se održavaju u okviru „Buđenja Zemuna“. U tome će joj pomoći Milica Antonijević, Jelena Mirković,Pročitaj više…\nU sredu, 25. novembra na Pravnom fakultetu, sa početkom u 17.30h održaće se predavanje u okviru edukativnog programa Univerzitetskog UNESKO Kluba, Škole UNESKO mreža za ekonomski i socijalni razvoj, a tema predavanja je “Kultura i razvoj”. Posebno će se staviti akcenat na akcioni plan UN-a uveden 2010. godine. Generalna skupštinaPročitaj više…\nDelez Srbija poziva diplomce i studente master studija da se prijave za International Graduate Trainee Program 2016 – Internacionalni program za diplomce 2016. Internacionalni program za diplomce se organizuje šestu godinu zaredom i mladii su u prilici da kroz njega razvijaju svoj liderski potencijal i da grade karijeru u internacionalnomPročitaj više…\nOn: 20. November 2015.\nAkademija Modernog Menadžmenta je seminar o preduzetništvu, koji se održava od 1. do 9. decembra u opštini Vračar i Privrednoj komori Srbije, pod pokroviteljstvom organizacije ESTIEM LG Beograd, sa Fakulteta organizacionih nauka. Seminar se ove godine tradicionalno održava šesti put i nastoji da mladim i ambicioznim ljudima pomogne da dostignuPročitaj više…


Rašoviću će biti dovoljna jedna pobeda iz naredna tri kola da obezbedi vicešampionsku poziciju. Posebno je poštovan u Belorusiji zbog toga što je ove sezone uveo Dinamo u Ligu Evrope, iako je njegov klub takmičenje počeo od prvog kola kvalifikacija.\nMediji u Crnoj Gori su već spekulisali da su potencijalni Brnovićevi zamenici Veljko Paunović i Miodrag Božović, koji su međutim to demantovali. Oni međutim veruju da je klupa „sokolova” dovoljno privlačan izazov za Rašovića, a njegovu vezu sa tom državom pronalaze i u činjenici da je njegov otac Branko rođeni Podgoričanin, koji je fudbalsku karijeru počeo u Budućnosti.\nCrna Gora je takmičenje u kvalifikacijama za Evropsko prvenstvo završila na četvrtom mestu u grupi sa Austrijom, Rusijom, Švedskom, Lihtenštajnom i Moldavijom, sa 11 osvojenih bodova.\nRašović je pre beloruskog tima vodio Teleoptik i Partizan.


Demi Mur, (53), američka glumica, nekada model, manje poznata kao režiser nekih filmova. Takođe, veliki ljubitelj životinja. Toliki, da na svoju čivavu Vide Blu, nedeljno troši 1.430 dolara i to na dva tretmana akupunkture!\nPorodični veterinar slavne glumice ističe da je sa njenim psom „sve u redu“, već da Murova samo pridržava holističke stavove o zdravlju, bez obzira da li se radi o njoj ili Vidi Blu! On takođe navodi da je akupunktura odlična za životinje kao i da podstiče apetit i umanjuje grčenje mišića i nervozu kod pasa!\nDemi Mur tako dva puta nedeljno vodi svoju ljubimicu na akupunkturu, a svaki od ovih tretmana plaća neverovatnih 715 dolara!


Savez za Srbiju u Vranju: Zaustaviti depopulaciju juga Srbije | Двери\nSavez za Srbiju u Vranju:…\nNa jučerašnjoj tribini u Vranju, lideri Saveza za Srbiju poručili su da je ova vlast potpuno zaboravila jug Srbije, koji se prazni ne samo zbog ekonomskih razloga već i zbog negativne selekcije u društvu i da je došlo vreme da svi zajedno podignemo glavu i skinemo bedu sa vrata građana.\nMirjana Perišić, članica Predsedništva Levice Srbije, Istakla je da ankete pokazuju da mladi ljudi ne odlaze samo zbog ekonomskih razloga već i zbog negativne selekcije u društvu. Kako je rekla potrebno je da rangiramo licencirane fakultete, i da stvorimo sistem u kome će se školovanje, rad i trud koji ulažu mladi ljudi vrednovati nezavisno od njihove partijske pripadnosti.\nJanko Veselinović, predsednik Pokreta za preokret govorio je o neophodnosti da imamo slobodne izbore i o neophodnosti da RTS bude stvarno javni servis svih građana. On je govorio i o poslovanju banaka u Srbiji koje treba dodatno urediti jer one „deru kožu sa leđa građana“.\nMiroslav Aleksić, potpredsednik Narodne stranke rekao je da su u toku „seobe Srba“ i te istakao da je potrebno menjati vlast koja proteruje ljude iz Srbije i koja nema odgovore na pitanja ko je ubio Olivera Ivanovića ili rušio u Savamali, ali zato zna koliko u Americi perača prozora gine u sekundi. On je pomenuo da su pre tribine, on i Boško Obradović, predsednik Dveri posetili radnike Gumoplastike kod Bujanovca koji štrajkuju glađu i da je to slika Vučićeve Srbije.\nBoško Obradović, predsednik Dveri, rekao je da već dva dana obilazi jug Srbije šzo ga je samo dodatno uverilo u neophodnost postojanja Saveza za Srbiju kao alternative ovoj vlasti koja je potpuno zaboravila jug Srbije o čemu govori i činjenica da niko iz Beograda već tri dana ne dolazi da razgovara sa radnicima Gumoplastike, koja je državna firma. „Mladi ljudi zbog svega ovoga zaključuju da nema smisla živeti u Srbiji, ovoj našoj prelepoj Srbiji. To je najveći problem“ – smatra on.\nZoran Lutovac, predsednik Demokratske stranke, rekao je da je sada u Srbiji potrebno jedinstvo i da svi zajedno moramo prvo da ugasimo požar u našoj zajedničkoj zgradi, pa tek onda da sređujemo sopstvene stanove. „Mladi odlaze jer nemaju perspektivu, a na medijima nam predstavljaju Potemkinova sela – statistika koju treba da nam nadomesti realnost“ – rekao je Lutovac.\nCategory: Саопштења 21. септембра 2018. Leave a comment\nTags: Boško ObradovićJanko VeselinovićMirjana PerišićMiroslav AleksićSaopštenjaSavez za SrbijutribineVranjeZoran Lutovac\nPreviousPrevious post:Poslaničke grupe osnivača SZS nastavljaju samostalno delovanje, ali sarađuju po zajedničkim temamaNextNext post:Savez za Srbiju: Izbori u Lučanima će biti test, formiramo tim za praćenje izbora


Uskoro i Srebrenica u bojama Nove godine\nHome / Srebrenica•Bratunac / Dešavanja / Uskoro i Srebrenica u bojama Nove godine\nRadnici komunalnog preduzeća “Polet” Srebrenica počeli su sa postavljanjem ukrasnog nakita po gradskim ulicama povodom božićnih i novogodišnjih praznika.\nUkrašavanje grada obavlja se svake godine, a Opština Srebrenica izdvojila je 4.500 KM za tu namjenu.\n“Mi smo prije donošenje odluke o izdvajanju sredstva za ukrašavanje grada počeli sa prepravkom prošlogodišnjih ukrasa, a Opština Srebrenica će pomoći da se kupi još novog nakita”, kaže Hakija Meholjić, direktor JKP “Polet”.\nProšle godine za ukrašavane grada izdvojeno je 3.000 KM, dok je 2014. grad bio okićen bez ikakvih trošenja javnog novca, prepravkom starog nakita.\nIz kabineta načelnika rečeno nam je da će se ukrasiti i druge gradske ulice osim onih u centru grada, te da postoji zainteresovanost da se ove godine organizuje doček Nove godine u centru grada o čemu će se više znati u narednim danima.


"REAGUJE SA DOSADNIM GESTOVIMA, RODŽER NIJE MOGAO DA GA RAZUME" Rafalna paljba po Đokoviću: Čak i kada traži podršku, PRETERUJE!\nNekadašnji kapiten Dejvis kup reprezentacije Švajcarske, Klaudio Mecadri, pričao je za "Blik" o odnosu Rodžera Federera i Novaka Đokovića.\nOn je u početku razgovora otkrio da njegov sunarodnik nije razumeo vodećeg tenisera sveta, posebno kada je reč o nedavnim dešavanjima.\n- Rodžer voli istaknute ljude koji se međusobno cene, zbog toga se "bori" sa Đokovićem. Bilo je situacija u kojima su se svi prilagođavali Novaku... Njih dvojica su prijateljski raspoloženi, ali su međusobno rezervisani - rekao je Mecadri i istakao da je razgovarao sa Federerom koji mu je rekao sledeće:\nŠTETA! NOLE BEZ FINALA Đoković i Fonjini uprkos porazu u dublu uživali na terenu /VIDEO/\nSRPSKI TENIS VIŠE NIJE SAMO NOLE Đere, Kecmanović i Krajinović na Indijan Velsu pokazali da mogu u SVETSKI VRH\n"MUČIO SE FIZIČKI, JEDVA JE DISAO" Otkriveno šta se TAČNO dešavalo sa Đokovićem u Indijan Velsu\n- Rekao mi je da i pored toga što je Novak dobar i interesantan, svakako još nije mogao da ga razume. Kada gomila podržava protivnika, Novak reaguje sa dosadnim gestovima. Čak i kada traži ljubav navijača, uvek "izlazi iz uma" i preteruje.\nSmatra da je čitav haos oko predsednika ATP-a, Krisa Kermodea, mogao da se izbegne.\n- Postoje igrači koji vole rat, poput Ivana Lendla i Džona Mekenroa u prošlosti. "Udarci genija" (film o Rodžeru i Rafi), je 2008. godine na Vimbldonu kasnije i kao knjiga imao veliki uspeh... Ali, ovog puta situacija je mogla da se izbegne - opisao je Klaudio Mecadri i pomalo "pecnuo" Đokovića koji je istrajao u nameri da Kermod napusti čelnu poziciju ATP organizacije.


Grad Visoko uz Mirzu Ganića i pobjednički tim SDA Visoko – Visoko.ba\nCENTAR, NOVO NASELJE, STARI GRAD I ROSULJE SU SNAŽNO UZ MIRZU GANIĆA I POBJEDNIČKI TIM SDA VISOKO\nIako hladna i kišovita noć u Visokom, veliki broj sugrađana se okupio na večerašnjem predizbornom skupu SDA Visoko ispred KSC”Mladost”.\nPredstavili smo naš tim, našu reprezentaciju, ljude koji čistog obraza i uzdignutog čela predstavljaju SDA Visoko.\nKandidatkinja Šejla Puška u svom obraćanju navela je da Visokom trebaju mir i jedinstvo. Također, posebno je istakla činjenicu da je Mirza Ganić oličenje pravog lidera, lidera koji uvijek ima vremena da sasluša, posavjetuje se i koji se u dosadašnjem radu istakao svojim radom i zalaganjem gdje je uvijek postizao izvanredne rezultate i da zaslužuje našu snažnu podršku.\nAlmin Marušić, kandidat za Gradsko vijeće Visoko između ostalog je istakao činjenicu da mnoga gradska naselja i dalje imaju problem sa vodom, kanalizacijom i putnom infrastrukturom.\nPrisutnima se obratio i kandidat Almir Ljeskovica koji je posebno naglasio probleme sa kojima se građani susreću poput previsokih cijena komunalnih usluga, pasa lutalica, loše podrške kulturi, kao i to da je sport u Visokom na koljenima. Pozvao je na snažnu podršku kandidatu za gradonačelnika Mirzi Ganiću i cijelom timu SDA Visoko.\nLamija Čehajić, kandidatkinja za Gradsko vijeće se osvrnula na činjenicu da je Mirza Ganić u prethodnom periodu preporodio SDA Visoko, vratio je na pravi kolosijek i na staze gdje se prije svega uvažava rad, trud i zalaganje. Na osnovu toga, sigurna je da će nakon pobjede na izborima i Visoko vratiti na stare staze slave i uspjeha. “Visoko je kraljevski grad, ali danas ovo što imamo u Visokom daleko je od kraljevskog grada”, istakla je.\nNa samom kraju ovog odličnog skupa, velikom broju prisutnih građana obratio se i najbolji, onaj kojeg je narod tražio, aktuelni premijer ZDK i kandidat za gradonačelnika Grada Visoko, Mirza Ganić.\n“Vjerujem da prepoznajete da Visoko moramo osloboditi diktature, da trebamo vratit demokratiju u Visoko, da u Visokom sloboda odavno ne stanuje i da zaista moramo vratit mir, slogu i zajedništvo u Visoko”, istakao je na samom početku obraćanja uz ovacije okupljenih građana.\nNapomenuo je da ni 10% planiranih ulaganja u infrastrukturu u Gradu Visoko nije realizovano, a sve zbog nagomilanih dugovanja prema dobavljačima i izvođačima radova.\n“Centar grada nam izgleda gore nego prije 10 godina, i kako da pravimo priču o turističkom i kraljevskom gradu”, istakao je. Problematizovao je i privatizovanu RTV Visoko, preskupe komunalne usluge, nestručan UO Doma zdravlja, a posebno “plave koverte” koje se šalju građanima za plaćanje NEUSTAVNE naknade za korištenje građevinskog zemljišta što su prisutni pozdravili snažnim aplauzom.\nNa samom kraju naveo je da mnogi projekti su našli svoje mjesto u Izbornoj platformi “Visoko zaslužuje i može puno, puno bolje” a tiču se rješavanja problema putne infrastrukture, komunalnih usluga, uređenja glavnih ulica, izgradnje dječijih igrališta, izgradnje obdaništa u Prijekom, rješavanje pitanja vodnih mjerila u objektima kolektivnog stanovanja i sl.\nMještani su ove informacije snažno podržali i još jednom dali ogromnu podršku Mirzi Ganiću za gradonačelnika Grada Visoko i timu za pobjede SDA Visoko!\n← “Visočka jangija”\nNIP Visoko: 15. novembra učinite prvi korak ka uspostavljanju pravednog sistema u BiH →\nSDA Visoko: Reakcija na saopštenje JKP Visoko d.o.o Visoko


Politika može biti nešto drugo - Saša Ilić - Peščanik\nPovodom ostavke članova UO NBS\nPoslednja dvadeset i četiri sata odbrojavanja do Vučićeveog objavljivanja ministarskih imena protekla su u panici. Neka imena su se pojavljivala i nestajala sa liste dok su druga istrajavala, iako su bila pod znakom pitanja. U ovoj drugoj skupini bilo je ime bivšeg i sadašnjeg ministra kulture i direktora Filharmonije Ivana Tasovca, kome je nacionalistički Nedeljnik prošlog meseca napravio mali omaž. U tom intervjuu je Tasovac objasnio javnosti da se za šest meseci ne može uraditi ništa. Toliko je otprilike trajalo njegovo tobožnje povlačenje sa pozicije ministra i delovanje na sceni Beogradske filharmonije, čiji ga je UO u međuvremenu izabrao za direktora. Budući da se bavio svojim alternativnim, a možda i trajnim dvostrukim nameštenjem, Tasovac je zanemario rad na procesu izbora direktora ostalih kulturnih institucija za koje on jednostavno nije imao kvalifikacije da se kandiduje. Jedno takvo mesto je i Narodna biblioteka Srbije, čiji se UO dan nakon konstituisanja Vlade raspao. Naime, četiri (Gojko Tešić, Simo Potkonjak, Ivana Nikolić i Radovan Beli Marković) od pet članova podnela su ostavku sa obrazloženjem da to čine zbog odluke mandatara Aleksandra Vučića da nastavi sa istom (kulturnom) politikom kao i u prethodnom periodu.\nU pismu koje je UO NBS uputio javnosti stoji sledeće: “Mi (dole potpisani) članovi Upravnog odbora Narodne biblioteke Srbije, saznavši da će i dalje vlasnici srpske kulture biti gospoda Ivan Tasovac i Dejan Ristić, dakle oni koji su nas proteklih šest meseci izlagali nečuvenoj opstrukciji i ponižavanju onemogućavajući normalan rad, iako smo svoj posao maksimalno odgovorno i savesno obavljali u korist nacionalne institucije prvoga reda, i ono što je najvažnije i najznačajnije, bili smo čvrsta i nepokolebiva i u svemu jedinstvena prepreka nasilništvu i samovolji navedenih beskrupuloznih i besprizornih gospodara (ministra i državnog sekretara) – podnosimo neopozivu ostavku“. Ovaj patetični i defetistički zapis o „vlasnicima i gospodarima kulture“ više govori o tome kako članovi UO shvataju svoj odnos sa resornim ministrom nego što to predstavlja kritiku rada ministarstva kulture. U ovom slučaju, relacija je jednosmerna i ide sa vrha vertikale naniže dok povratna reakcija izgleda kao da nije moguća. Činjenice govore da je period urušavanja odnosa sa ministarstvom počeo onog trenutka kada je UO poništio konkurs i zahtevao od ministarstva da potpiše novi tekst Statuta NBS. Međutim, za šest meseci se to nije dogodilo. Ministar Tasovac je vodio svoj izborni proces u Filharmoniji, čime je demonstrirao posve novu sinergiju između ministarstva i upravnog odbora. Ovaj bi se model mogao nazvati sendvičem, jer su članovi UO Beogradske filharomnije bili pritisnuti sa dve strane istim čovekom – Tasovcem. Taj proces trajao je od 17. januara, kada je raspisan konkurs, do 17. marta, dana posle parlamentarnih izbora, kada je predsednica UO Filharmonije Ana Trbović saopštila da je „veoma zadovoljna“ svojim radom i odlukom da se za najboljeg kandidata proglasi ministar kulture. Ovim činom je Tasovac zloupotrebio svoja ministarska ovlašćenja, demonstrirajući javnosti kako se manipuliše upravnim odborom i izbornom procedurom. Dotle se sa Narodnom bibliotekom Srbije događalo nešto drugo.\nBudući da je propao prvi štelovani konkurs, NBS je ušla u institucionalni vakuum, jer joj resorno ministarstvo nije dozvoljavalo da se makne s mesta. Ministar Tasovac je itekako odgovoran za ovu krizu, iz koje je on mislio da se izvuče svojim povlačenjem u bazu. Međutim, od pre dva dana, kriza u NBS, jedna od mnogih u polju kulture Srbije, dočekala ga je na ministarskom stolu u vidu četiri ostavke. Mora da je ministar Tasovac odahnuo sa olakšanjem, jer ništa bolje nije moglo da mu se dogodi prvog radnog dana od činjenice da više ne mora da se bavi zahtevima UO NBS, koji je do oktobra prošle godine vodio jednu politiku, a potom drugu. Za okruglim stolom ostao je samo Miladin Ševarlić, peti član UO, koji je odlučio da bar malo oteža posao ministru i direktoru Tasovcu. Mada, ni to ne mora da predstavlja veliki problem, jer se UO može rekonstruisati sa četiri nova imena koja će uvek glasati drugačije od Ševarlića. Naposletku će i on morati da ode za svojim ishitrenim kolegama, koji su poentirali svoje pismo iskazom da je „najveća odgovornost trenutno na Tasovcu i Vučiću“ te da „ne žele učestvovati u urušavanju NBS i da je najčasniji čin – ostavka“. Nažalost, kada je reč o samoj Narodnoj biblioteci Srbije, najveća odgovornost u ovom trenutku bila je na Upravnom odboru i on je morao ostati do kraja na frontu koji se otvorio prema resornom ministarstvu. Ovakvim gestom, predsednik Tešić i njegove kolege samo su otvorili novu spiralu urušavanja ove institucije do koje nije stalo ni Vučiću (koji je davnih dana, javljajući se u „Utisak nedelje“, rekao da bi on vratio Sretena Ugričiča na čelo NBS) a ni Tasovcu, koji je za šest meseci ministrovanja ipak brinuo samo o svojim interesima. Pa u čije interese onda spada briga o instituciji kulture kakva je Narodna biblioteka Srbije. Zaista, bili su mali izgledi da se ministarstvo kulture kadrovski reformiše nakon ovih izbora, jer kultura u Srbiji nema status energetika, pa da se nakon jednog noćnog razgovora u Kremlju, pomenuti resor iz ruku SNS-a stavi u ruke SPS-a. Kultura ne pripada nikakvim gospodarima već njenim aktuelnim akterima, kako vladinom tako i nevladinom sektoru. UO NBS bio je jedan od instrumenata upravljanja značajnim kulturnim resursom. S druge strane, ponašanje ministra Tasovca u poslednjih šest meseci spada u domen onoga protiv čega se premijer Vučić deklarativno bori. Ponovni izbor Ivana Tasovca za ministra kulture samo potvrđuje njihovo zajedničko pimanje politike koju je ministar kulture prošlog meseca farmerski definisao ovako: „Postoje samo dve stvari u životu posle kojih nema kajanja. Druga od njih je ulazak u politiku i Vladu Srbije”. Zaista mislim da politika može da bude nešto drugo od onoga što nam premijer i njegov ministar poručuju. Uostalom, članovi UO su to morali da znaju mnogo bolje od njih.


Sakan - Novo naselje - KVorum.net / Kotor-Varoš -\nSakan - Novo naselje\nAutor: Slaven Šubara / Datum: 11.08.2017. 09:08\nNačelnik opštine Kotor Varoš Zdenko Sakan obišao je gradilište na Novom Naselju gdje su u toku radovi na asfaltiranju Ulice patrijarha Pavla.\nNačelnik Sakan je istakao da je ukupna vrijednost radova 310.000 KM, a dužina ulice koja će biti asfaltirana iznosi 370 metara.\n„Iako je predviđeni rok za završetak radova 90 dana od dana uvođenja izvođača radova u posao, postoji mogućnost da se taj rok neznatno produži zbog objektivnih okolnosti. Problem predstavljaju instalacije, kao i stubovi koji nisu bili na vrijeme pomjereni, ali iskreno se nadam da će se to riješiti u što skorije vrijeme“, rekao je Sakan i dodao da će osim postavljanja novog asfalta i trotoara biti trajno riješen i problem oborinske kanalizacije.\nIzvođač radova je Građevinsko preduzeće „Planum“ iz Teslića, a sredstva za ovu namjenu su obezbijeđena po Odluci o kreditnom zaduženju u Programu hitnog oporavka od poplava.\nPo riječima Miloša Ždrnje, šefa gradilišta, radovi su usporeni zbog činjenice da su pojedine bandere slomljene i nisu izvađene, tako da su ostali temelji u rovovima u kojima se postavlja oborinska kanalizacija.\n„Još uvijek smo u prvoj fazi radova i postavljanja cijevi za oborinsku kanalizaciju zbog navedenih problema, a uporedo radimo preklope preko saobraćajnice. U narednom periodu ćemo vršiti zamjenu materijala na kompletnoj saobraćajnici, kao i izgradnju malih i velikih ivičnjaka“, istakao je Ždrnja.\nUlica patrijarha Pavla na Novom Naselju je jedna od najfrekventnijih ulica kojom gravitira veliki broj stanovnika.\nCijeli projekat je finansiran iz kredita Svjetske banke, a opština Kotor Varoš ima obavezu vraćanja kredita kao potpisnik ugovora o podkreditu sa Ministarstvom finansija RS.\nPrethodna vijest: Novi režim saobraćaja autobusa za autobuse iz Kotor Varoša kroz Banjaluku Sljedeća vijest: ”Sim Tehnik” ulaže u nove investicije


"Samo Rusija ima interes da ometa proces pomirenja"\npetak, 30 avgust 2019 08:28\nRuske obavještajne agencije su iznad svega prilagodljive i snalažljive. Lekcije koje smo naučili u Crnoj Gori su od velike pomoći i vrlo su poučne, ali jedini način da se osigura stabilnost je kroz dalju saradnju i oprez među saveznicima. Izgradnja otpornih demokratija, jačanje institucija i javne svijesti je pravi način kako ćemo se braniti u kombinaciji sa članstvom Crne Gore u NATO savezu i na kraju u Evropskoj uniji, kaže u intervjuu Pobjedi Dejmon Vilson, potpredsjednik Atlantskog savjeta SAD.\n“Zapadni Balkan je nedovršen posao u Evropi i na kraju budućnost cijelog regiona je u cjelovitoj i slobodnoj Evropi. Očigledno će predstojeća odluka o Albaniji i Sjevernoj Makedoniji utrti put za narednih nekoliko decenija. S obzirom na hrabre korake lidera u Skoplju, posebno da se dođe do trajnog sporazuma sa susjedima u Atini, bilo bi šteta da se evropski lideri povuku u ovom trenutku. Poslije svega, otvaranje pristupnih pregovora je poziv da se više radi i sprovodi više reformi, a ne manje. Sjedinjene Države imaju jak interes da EU nastavi proširenje u jugoistočnoj Evropi”m rekao je on.\nViše iz ove kategorije « Perović: Možda se Demokratski front prepoznao u našim kritikama Abazović: Zeleni posjetom poručili da nijesmo sami u očuvanju prirodnog blaga Crne Gore »


januar 2018. – "Infrastruktura železnice Srbije" ad\nObjavljeno 31. januara 2018. 19:30 1. februara 2018. 10:15\nPotpredsednica srpske Vlade i ministarka građevinarstva, saobraćaja i infrastrukture Zorana Mihajlović, ministarka za evropske integracije Jadranka Joksimović, potpredsednik Evropske investicione banke Dario Skanapjeko i generalni direktor “Infrastrukture železnice Srbije“ Miroljub Jevtić potpisali su 31. januara u Beogradu dva sporazuma o obezbeđivanju oko 73 miliona evra bespovratnih sredstava za rekonstrukciju i modernizaciju pruge Niš – Dimitrovgrad.\n„Infrastruktura železnice Srbije“ dobila savremenu opremu za osiguranje putnog prelaza u naselju Klenje\nObjavljeno 26. januara 2018. 14:54 26. januara 2018. 20:07\n„Infrastruktura železnice Srbije“ sa zagrebačkom kompanijom “ Altpro“ i beogradskom „Signaling“ 26. januara na Saobraćajnom fakultetu u Beogradu potpisali su Ugovor o donaciji opreme za osiguranje jednog putnog prelaza, koja će biti postavljena u naselju Klenje.\nU zajedničkoj akciji sa policijom sprečena krađa kolosečnog pribora u Preševu\nObjavljeno 23. januara 2018. 12:12 23. januara 2018. 12:12\nU sinhronizovanoj zajedničkoj akciji zaposlenih u „Infrastrukturi železnice Srbije“, pripadnika policije i čuvarskih službi, u nedelju, 21. januara u 21.15 sati, u železničkoj stanici Preševo sprečena je krađa kolosečnog pribora, a privedene su dve osobe.\nObjavljeno 19. januara 2018. 13:00 16. maja 2018. 07:03\nRadovi na izgradnji tunela i vijadukta „Čortanovci“, na trasi pruge za velike brzine Stara Pazova – Novi Sad, sada idu dobro i odvijaju se brže od planiranog.\nUspostavljen novi projekat UIC pod nazivom TALENT\nObjavljeno 16. januara 2018. 15:13 16. januara 2018. 15:22\nMeđunarodna železnička unija (UIC), kroz mnoge svoje projekte, pruža veliki doprinos u pogledu tehnološkog razvoja železničkog sektora. Pored toga, ova organizacija se trudi da svojim aktivnostima unapredi i segment železničkog sektora koji se odnosi na ljudske resurse.\nGostovanje PR Društva Nenada Stanisavljevića u Jutarnjem programu RTS, 9. januara 2018. godine\nObjavljeno 9. januara 2018. 10:58 10. januara 2018. 08:58\nGostovanje PR Društva Nenada Stanisavljevića u Jutarnjem programu RTS, 9. januara 2018. godine, povodom demontaže ručne bombe na barskoj pruzi.\nNovčana nagrada za čuvara pruge i šefa pružne deonice\nObjavljeno 8. januara 2018. 19:28 8. januara 2018. 21:33\nOdbor direktora „Infrastrukture železnice Srbije“, doneo je danas odluku da se Dimitrije Nenadić, čuvar pruge na pružnoj deonici Priboj – Prijepolje i Kajević Fahrudin, šef pružne deonice Priboj – Prijepolje, radnici Sekcije za održavanje pruga Užice, nagrade jednokratnom novčanom nagradom u iznosu od po 50 hiljada dinara.


BIG CEE: 55 miliona evra od obveznica na izraelskoj berzi – Krstarica\nTanjug 21. oktobra 2021. 13:34\nBEOGRAD – BIG Shoppin Centers Ltd, kontrolni akcionar BIG CEE grupe, uspešno je obezbedio 205 miliona NIS, što je oko 55 miliona evra kroz emisiju obveznica na izraelskoj berzi hartija od vrednosti, putem refinansiranja tržnih centara BIG Fashion Kragujevac, BIG Kruševac, kao i BIG Fashion Outlet Inđija, saopštili su danas iz kompanije.\nNavedeno je u saopštenju da obveznice imaju ponderisanu prosečnu ročnost od 6,6 godina – do oktobara 2029 i da nisu povezane sa bilo kojim indeksom, te nose efektivnu godišnju kamatnu stopu od 1,495 odsto, sa LTV raciom od 70 odsto.\nObveznice su plasirane uglavnom vodećim institucionalnim izraelskim fondovima nakon što je potražnja za obveznicama na aukciji iznosila preko 1 milijarde NIS što je oko 267 miliona evra.\nIz kompanije objašnjavaju da je potražnja za BIG obveznicama za skoro 5 puta premašila iznos koji je BIG na kraju odlučio da ovim putem obezbedi.\n„Veoma smo ponosni zbog poverenja koje je izraelsko tržište iskazalo prema našim izuzetnim nepokretnostima u Srbiji, što se vidi kroz odličnu realizaciju sredstava koja je prikupila Grupa“, rekao je finansijski direktor BIG CEE Srbija Alon Bargiora.\nBIG CEE Group je jedan od vodećih investitora u maloprodajne objekte, sa portfolijom od devet šoping centara u Srbiji i četiri dodatna stambena, poslovna i logistička projekta, piše u saopštenju.


NIJE ŠALA: Stavite so u kafu umesto šećera i desiće se nešto neverovatno! • HAPPYTV.RS\nNIJE ŠALA: Stavite so u kafu umesto šećera i desiće se nešto neverovatno!\nKafa je najomomiljenije piće na svetu sa prepoznatljivom aromom i ukusom, koje se priprema od prženih zrna kafe. Glavni sastojak ovog toplog napitka je kofein, koji prelazi direktno u krv i stimuliše centralni nervni sistem, odnosno mozak, povećavajući budnost, pažnju i raspoloženje.\nSledeći put kada spremitejutarnju kafu, mogli biste da umesto mleka i šećera u nju stavite malo soli. Američki sajt “VinePiar”, prenosi da će malo soli potisnuti gorčinu i poboljšati ukus. Ono što će vas dodatno naterati da počnete sa ovom praksom, je podatak da so sadrži mnogo manje kalorija u odnosu na mleko i šećer.\nNemojte preterati, dovoljno je da stavite prstohvat soli, u suprotnom kafa će vam se pretvoriti u najgoru noćnu moru. Sledeći put kada se probudite i nemate šećer ili mleko u frižideru, znate šta vam je činiti.


Kim Džong Un - 4\nKim Džong Un sljedeće sedmice u Moskvi?\n15. 04. 2019 09:04\nSEUL - Lider Sjeverne Koreje Kim Džong Un mogao bi sljedeće sedmice posjetiti Rusiju, javila je južnokorejska novinska agencija "Jonhap".\nKim Džong Un - vrhovni predstavnik cijelog korejskog naroda\n12. 04. 2019 08:34\nPJONGJANG - Sjevernokorejski lider Kim Džong Un zadržao je najvažnije rukovodeće mjesto u zemlji pošto je tokom jedne od najvećih reogranizacija rukovodstva u proteklih nekoliko godina, parlament Sjeverne Koreje imenovao novog nominalnog šefa države i novog premijera.\nKim: Sjeverna Koreja da zada razorni udarac onima što uvode sankcije\n11. 04. 2019 08:50\nSEUL - Severnokorejski lider Kim Džong Un izjavio je da bi njegova zemlja trebalo da zada "razorni udarac" onima koji nameću sankcije time što će obezbijediti da ekonomija zemlje bude jaka.\n25. 03. 2019 10:49\nMOSKVA - Lider Sjeverne Koreje Kim DŽong UN doputovaće u posjetu Rusiji na razgovore ovog proljeća ili ljeta, izjavio je danas ruski poslanik Aleksander Baškin, prenijela je agencija RIA.\nMOSKVA - Visoki sjevernokorejski zvaničnik Kim Čang Son, koga mediji zovu "batler" lidera Kim Džon Una nalazi se u Moskvi već nekoliko dana.\nPogledajte kako je Kim dočekan u Pjongjangu nakon samita s Trampom\n05. 03. 2019 16:53\nPJONGJANG - Lider Sjeverne Koreje se iz Vijetnama vratio u Pjongjang kao heroj nakon samita sa predsjednikom SAD Donaldom, Trampom koji je završen neuspješno, piše "Biznis insajder".\nTramp: Nisam pričao sa Kimom o vojnim vježbama sa Južnom Korejom\n04. 03. 2019 22:33\nVAŠINGTON - Američki predsjednik Donald Tramp odbacio je danas navode da je sa sjevernokorejskim liderom Kim Džong-unom razgovarao o ograničavanju zajedničkih vojnih vježbi sa Južnom Korejom.\nPjongjang predlaže novi sastanak Vašingtonu\n01. 03. 2019 22:15\nPJONGJANG - Sjeverna Koreja predložila je Sjedinjenim Američkim Državama nove razgovore, dan nakon neuspjeha njihovog susreta na vrhu u Hanoju, jer dvije strane žele da ostave vrata otvorena iako čvrsto stoje na svojim pozicijama.\nTramp: Vjerujem Kimu da nema veze sa smrću američkog studenta\n28. 02. 2019 15:41\nHANOJ - Predsjednik SAD Donald Tramp ne misli da je lider Sjeverne Koreje Kim Džong Un bio umiješan u smrt američkog studenta Ota Varmbira, koji je preminuo nakon izdržavanja zatvorske kazne u Sjevernoj Koreji.\nKim obećao da neće biti nuklearnih proba\n28. 02. 2019 09:35\nHANOJ - Predsjednik SAD Donald Tramp rekao je danas da mu je sjevernokorejski lider Kim DŽong Un obećao da neće biti novih nuklearnih proba.


OCD: Referendum nije izjašnjavanje o evropskim integracijama, proces se nastavlja bez obzira na ishod - European Western Balkans\nOCD: Referendum nije izjašnjavanje o evropskim integracijama, proces se nastavlja bez obzira na ishod\nAutor EWB 12. 01. 2022.\nBEOGRAD – Glas DA ili NE na referendumu o ustavnim promenama u svakom slučaju nije glas ZA ili PROTIV celokupnog procesa evropskih integracija Srbije, navodi se u saopštenju pet organizacija civilnog društva koje se bave evropskim integracijama i dodaje da su izjave da opredeljenje za članstvo u EU zahteva potvrdan glas obmanjivanje ionako nedovoljno informisane javnosti u vezi sa izmenama Ustava.\nOrganizacije civilnog društva objašnjavaju da iako je nesumnjivo tačno da napredak u poglavlju 23 zahteva promenu Ustava Srbije u oblasti pravosuđa, ovo predstavlja prvo među nekoliko veoma važnih izmena zakonodavnog okvira i obrazaca ponašanja koje se očekuje kako bi se u budućnosti postigla nezavisnost pravosuđa.\n“Nakon raspisivanja referenduma o promeni Ustava Republike Srbije u oblasti pravosuđa za 16. januar 2022. godine, mogle su se čuti izjave predstavnika vlasti da bi neuspeh referenduma značio i zaustavljanje evropskog puta Srbije. Time se, sa jedne strane stvara utisak da opredeljenje za članstvo Srbije u Evropskoj uniji nužno zahteva potvrdan glas na referendumu, kao i da je promena Ustava jedino merilo od kojeg zavisi nastavak evropskih integracija Srbije. Budući da su ove vrste poruka netačne, smatramo da je veoma opasno obmanjivati javnost, koja ionako nije dovoljno informisana u vezi sa čim su izmene Ustava koje se iznose na referendum”, stoji u saopštenju.\nOrganizacije civilnog društva ocenjuju da su opšta neinformisanost građana, kako o samim izmenama, tako i generalno o uslovima za napredak u okviru Poglavlja 23, posledica ubrzanog usvajanja predloženih amandmana, nakon četiri godine kašnjenja i svega par meseci pred izbore, što nije uobičajena praksa.\n“Tendencioznim povezivanjem izmena Ustava sa navodnom propasti evropskog puta samo se šalje poruka da se izmene rade zarad formalnog napretka u evropskim integracijama, a ne da bi se usvojila i primenila rešenja koja oslobađaju pravosuđe od političkog uticaja”, navodi se dalje.\nOni ističu da su netačne izjave zvaničnika u kojima se navodi da bi neuspehom referenduma bila onemogućena promena Ustava u naredne četiri godine, te da bi to bio značilo gubitak četiri godine u procesu evropskih integracija.\n“Način promene Ustava Republike Srbije uređen je samim Ustavom Republike Srbije, koji ne sadrži vremenske odrednice, a posebni članovi Zakona o referendumu i narodnoj inicijativi svakako navode da će za raspisani referendum važiti prethodna verzija novousvojenog zakona, gde je taj rok godinu dana. Pomenute poruke odaju utisak traženja izgovora i krivaca za ranije, kao i buduće neuspehe i kašnjenja u procesu pregovora o članstvu Srbije u EU, a koji su pre svega rezultat odsustva političke volje vladajuće većine za neophodnim reformama”, stoji u saopštenju OCD.\nCivilno društvo podseća da se napredak u evropskim integracijama i posvećenost cilju članstva u Evropskoj uniji ne mere se isključivo uspešnošću ustavnih promena, već celokupnim pristupom Republike Srbije ispunjavanju svih obaveza na putu ka EU.\n“Kako bi ostvarila napredak na tom putu, Srbija mora da napravi ozbiljne iskorake u čitavom nizu važnih oblasti, od jačanja nezavisnosti pravosuđa o kome sada govorimo, u oblasti borbe protiv kriminala i korupcije, pa do jačanja demokratskih institucija i slobode medija”, navodi se u saopštenju i dodaje da ništa, pa ni postojeći Ustav, ne sprečava vlasti u Srbiji da posvećeno rade na poboljšanjima u ovim oblastima paralelno sa procesom promene Ustava, čak i u slučaju da građani ne poklone poverenje predloženim amandmanima.\nOCD ocenjuju da napredak poslednjih nekoliko godina u ovim oblastima slab, spor i pretežno formalne prirode, a da u određenim oblastima dolazi i do jasnog nazadovanja i pozivaju građane da na referendumu 16. januara 2022. donesu odluku u skladu sa svojom informisanošću o kvalitetu predloženih izmena Ustava.\n“Pozivamo javne medijske servise i Republičku izbornu komisiju da omoguće i podstaknu javnu diskusiju o sadržaju predloženih ustavnih promena, argumentima za i protiv i tako doprinesu boljoj informisanosti građana o odluci koja se pred njima nalazi, budući da istraživanja pokazuju da građani nisu dovoljno informisani o sadržaju ustavnih promena. Tako bi se umanjila mogućnost za različite manipulacije, uključujući i parole po kojima je uspeh referenduma ključno merilo za nastavak evropskih integracija, a protivljenje predloženim ustavnim promenama stav protiv članstva Srbije u Evropskoj uniji. Ovakvi stavovi su opasni i namerno dovode građane u zabludu”, zaključuje se u saopštenju.\nSaopštenje su zajednički potpisali Fondacija BFPE za odgovorno društvo, Centar savremene politike (CSP), Centar za evropske politike (CEP), Centar za međunarodne i bezbednosne poslove (ISAC) i Evropski pokret u Srbiji (EPuS).\nBFPECSPEPuSEUISACPoglavlje 23promene UstavareferendumSrbija\nSrbija i EU u 2021. godini: Međupartijski dijalog, Klaster 4 i rezolucije Evropskog parlamenta\nU Beogradu obeležen Evropski dan jezika\nEWB 26. 09. 2017. 27. 09. 2017.\nCEP: Potrošačka prava u Srbiji su ugrožena, potreban Zaštitnik potrošača\nSastanak Radne grupe Konventa za Poglavlje 20


Urgentni centar obeležio je 30 godina postojanja i rada\nObjavljeno nedelja, 17 decembar 2017 12:07 |\nUrgentni centar Kliničkog centra Srbije 16. decembra 2017. godine, obeležio je 30 godina postojanja i rada, prigodnom svečanošću u Skupštini grada. Obeležavanju tri decenije Urgentnog centra prisustvovali su predstavnici predsednika i Vlade Republike Srbije, gradske uprave, brojni lekari i zdravstveni radnici, predstavnici akademske zajednice i druge ugledne ličnosti, saradnici...\nKada je 1987. godine izgrađen, Urgentni centar bio je prvenstveno ustanova namenjena lečenju pacijenata iz Beograda, a danas, 30 godina kasnije, to je najfrekventnija zdravstvena ustanova u Srbiji kroz koju dnevno prođe skoro 1.000 pacijenata iz čitave zemlje ali i regiona. Godišnje se u Urgentnom centru obavi više od 6.000 operacija i uradi više od 350.000 analiza u laboratoriji ove ustanove, rečeno je na svečanosti.\nPozdravljajući prisutne u ime predsednika Republike Srbije Aleksandra Vučića, generalni sekretar predsednika Nikola Selaković posebno je naglasio značaj te zdravstvene ustanove. „Građani Srbije znaju da onda kada je najteže i najhitnije u Urgentnom centru Kliničkog centra Srbije danonoćno, svakog časa, rade ljudi koji su stručni, odgovorni, maksimalno posvećeni svom poslu i pacijentima, i koji će im ukazati najbolju moguću pomoć. Istovremeno, to je i najbolji primer mladim generacijama lekara koje dolaze, kako se vrednim radom i učenjem uz najbolje doktore, postaje vrhunski medicinski stručnjak”, istakao je Selaković.\nDržavni sekretar u Ministarstvu zdravlja i nekadašnji direktor Urgentnog centra, profesor dr Vladimir Đukić istakao je da Ministarstvo zdravlja ulaže značajna sredstava u cilju unapređenja zdravstvenog sistema naše zemlje, u kojem Urgentni centar ima izuzetno značajno mesto. „Nove operacione sale i medicinska oprema, odnosno ulaganja koje smo tokom ove godine opredelili za Urgentni centar, najbolja su potvrda namere Ministarstva zdravlja da najkvalitetnija dijagnostika i intervencije budu dostupne neposredno po prijemu pacijenta u Urgentni centar”, istakao je Đukić.\nDirektor Kliničkog centra Srbije docent dr Milika Ašanin istakao je da je Urgentni centar danas moderna i efikasna zdravstvena ustanova u kojoj rade vodeći zdravstveni stručnjaci. „Oni svojim znanjem, iskustvom i odnosom prema poslu pružaju najbolji primer mladim kolegama koje zapošljavamo i kojima pružamo mogućnost za usavršavanje i specijalizacije” rekao je Ašanin.\nNa svečanosti povodom jubileja Urgentnog centra dodeljene su plakete svim direktorima Urgentnog centra u prethodnih 30 godina, uz poruku da će ta ustanova istrajati na zadatku odbrane onoga što je najvažnije – života i zdravlja građana, koji prepoznaju trud i rad i koji veruju lekarima te ustanove


90 odsto porasta potražnje za naftom obezbediće zemlje u razvoju\nPrema upravo objavljenoj studiji, naftne kompanije u državnom vlasništvu kontrolišu najveći deo svetskih energetskih rezervi i imaće ključnu ulogu u snabdevanju energijom narednih decenija. Studija je predstavljena na nedavnom skupu u Institutu “Džejms Bejker” pri univerzitetu Rajs, u Hjustonu, u Teksasu.\nEnergetski eksperti su se složili da će državne naftne kompanije, većinom u zemljama u razvoju, imati ključn ulogu u odgovoru na porast potražnje za energijom u svetu. Evo šta o tome kaže organizator skupa, Ejmi Majers Džefi.\n“U narednih 30 godina, 90 odsto porasta potražnje za naftom obezbediće zemlje u razvoju.”\nDržavne kompanije sada kontrolišu 77 odsto poznatih zaliha nafte u svetu, dok velike medjunarodne kompanije kontrolišu direktno samo 10 odsto. Džejms Malva, predsednik kompanije Konoko Filips, predstavljao je “velike naftaše” na ovoj konferenciji.\n“Potrošači, posebno u Americi ne shvataju da je došlo do transformacije na svetskoj energetskoj sceni. Mnogi potrošači, kao I političari, i dalje imaju pogrešnu predstavu da će snabdevanje naftom u budućnosti zavisiti uglavnom od veliki zapadnih kompanija – takozvanih “velikih naftaša”. Medjutim, u poredjenuju sa državnim kompanijama u svetu, oni nisu tako veliki kao što izgleda.”\nMalva se složio da bi privatne kompanije, poput njegove, trebalo da pronadju načine da koriste svoje investicije i savremenu tehnologiju u saradnji sa državnim agencijama.\n“Državne kompanije svakako imaju vlasništvo i resurse i imaju izvanredne sposobnosti i ekspertizu. Ono što bi medjunarodne kompanije poput naše trebalo da urade je da saradjuju sa njima na novi način.”\nMedjutim, Dejvid Asmus, pravnik koji je ekspert za poslovanje energetskih kompanija, kaže da se investicije u naftnu indostriju često preusmeravaju na druge projekte.\n“Politički šefovi državnih kompanija često su više zainteresovani za otvaranje radnih mesta ili druge politički motivisane projekte i socijalne programe nego za pronalaženje nafte.”\nDok su neke državne komnpanije kompetitivne i tehnološki razvijene, druge su delimično ili potpuno zatvorene za straana ulaganja, Na primer, Meksiko ne dozvoljava stranim kompanijama učešće u profitu, a mnoge druge zemlje imaju visoke poreze na zarade stranih kompanija na njihovim teritorijama.\nPrioritet u nekim zemljama, poput Venecuele i Irana, je da se prihodi državnih naftnih kompanija koriste za ublažavanje siromaštva. U studiji Bejkerovog instituta se ne iznosi ocena takve politike, ali Ejmi Majers Džefi ukazuje da će otkrivanje i proizvodnja nafte u svetu zavisiti u velikoj meri od toga koliko će državne naftne kompanije biti spremne da reinvestiraju profite u svoju osnovnu delatnost.


Tag / Andres Inijesta / Vesti online\nSreću Davidu Vilji poželeo i Andres Inijesta\nDugogodišnji prijatelj i saigrač iz reprezentacije Španije Andres Inijesta poželeo je sreću novom/starom kolegi.\nOla, Visel Kobe: David Vilja kod Inijeste (VIDEO)\nNekadašnji španski reprezentativci biće saigrači i u veteranskim danima.\nTuča u Japanu: Inijesta razdvajao, Podolski tukao (VIDEO)\nU Japanu je odigrano pretposlednje kolo ‘Džej lige’, a njega su obeležile ne baš odgovarajuće scene na terenu. U duelu Šimicua i Visel Kobea došlo je do sukoba.\nPosle kratkotrajnog odsustva zbog povrede španski as zatresao mrežu i u drugoj utakmici u ligi Zemlje izlazećeg sunca.\nJapan bruji o Inijestinih 180 stepeni\nŠpanski fudbaler, dugogodišnji Barselonin as, postigao je prvi gol u prvenstvu Zemlje izlazećeg sunca.\nInijestinih prvih pola sata u dresu kluba koji nije Barselona\nFudbaler koji je Španiji doneo titulu svetskog prvaka 2010. debitovao je u Japanu posle 16 sezona u katalonskom velikanu, a prvu utakmicu u Džej ligi imao je i Fernando Tores.\nJedan od najboljih fudbalera uz istoriji Barselone Andres Inijesta oprostio se sinoć od dresa Katalonaca na utakmici protiv Sosijedada 1:0, a potom je do pola dva ujutro sam ostao na terenu "Kamp...\nČonking odustao, Inijesta ide u Japan?\nOdlazeći fudbaler Barselone Andres Inijesta ipak neće ostvariti transfer u kineski Čonking Dandai Lifan, ali to ne znači da neće otići na Daleki Istok jer je interesovanje pokazao japanski...


Postavljenje novog ambasadora Sportskih igara mladih - Dnevnik Juga\nPočetna / DRUŠTVO / Postavljenje novog ambasadora Sportskih igara mladih\nPostavljenje novog ambasadora Sportskih igara mladih\nS. Zdravković 01/04/2019\tDRUŠTVO, Medvedja Ostavi komentar\nSportske igre mladih koje će ove godine doživeti šesto izdanje u Srbiji, deveto u Bosni i Hercegovini i 23. u Hrvatskoj, dobile su novog ambasadora, Komesara za evropsku politiku i pregovore o proširenju, Johanesa Hana.\nOzvaničenje ove značajne uloge Austrijanca upriličeno je na svečanosti u hotelu „Metropol“, u prisustvu predsednika Srbije Aleksandra Vučića, predstavnika Vlade Srbije, verskih zajednica, lokalnih samouprava, kao i istaknutih ličnosti iz kulturnog, sportskog i javnog života.\nIspred opštine Medveđa, svečanosti je prisustvovao predsednik opštine, dr Nebojša Arsić.\nSportske igre mladih su najveća manifestacija amaterskog sporta u Evropi. Ovo je šesta godina realizacije Igara u Republici Srbiji, a do sada je u Igrama učestvovalo više od 1.500.000 dece i mladih.\nU protekloj godini u Srbiji su oboreni svi rekordi, s obzirom na činjenicu da je u Igrama bilo više od 70.000 učesnika.\nPrethodni Danas počeo probni popis stanovnistva: Popisuju se Leskovčani, žitelji Priboja i Zalužnja\nSledeći PROMENE U TRGOVINSKO – UGOSTITELJSKOJ ŠKOLI: Dragana Ivanović novi direktor, Gradimir Ilić podneo ostavku\nNacionalna služba za zapošljavanje obaveštava korisnike novčanih naknada da će preko Banke Poštanska štedionica, izvršiti …


19. Decembra 2013. 19. Avgusta 2020. Arhiva Visoko.co.ba\nPremijer Vlade Zeničko-dobojskog kantona, Munib Husejnagić posjetio je Prevent grupaciju. Radnoj posjeti se pridružio i ministar za privredu ovog kantona, Muhamed Husić.\n„Današnji susret u Preventu koji je reprezent dobre organizacije i vrsnih izvoznih rezultata koji se temelje prvenstveno na kvalitetnoj proizvodnji, prilika je za temeljitije upoznavanje sa planovima ovog preduzeća u 2014. godini. Nije to prvi susret jer smo tokom godine imali niz kontakata tokom kojih smo razmjenjivali informacije, a posebno tražili mogućnosti za učešće Zeničko-dobojskog kantona u stvaranju ambijenta u kojem bi se lakše i kvalitetnije poslovalo“, izajvio je premijer Husejnagić, te dodao „svakako je za istaći da su najznačajniji pogoni Preventa locirani na području ovog kantona i da su od posebnog značaja kako za održavanje nivoa zaposlenosti tako i u podizanju proizvodne moći ovog dijela Federacije BiH“.\nPremijer je iskoristio ovu posjetu kako bi Preventu uručio upotrebnu dozvolu za postrojenje tretmana otpadnih voda. Tom prilikom je razgovarano i o novim projektima Grupacije koji se odnose na povećanja proizvodnih kapaciteta, otvaranje novih pogona i nova upošljavanja.\n„Drago nam je što Vlada prepoznaje naše napore i rezultate. Do sada smo imali dobru saradnju i vjerujem da ćemo nastaviti u istom smjeru i u budućnosti. Mi želimo jačati javno-privatno partnerstvo jer zajedničkim snagama možemo doprinijeti još većem i boljem razvoju ekonomije, ali i lokalne zajednice“, izjavio je Almir Jazvin, predsjednik Uprave Preventa u BiH.\nUpotrebna dozvola je pokazatelj opredjeljenosti Preventa, ka tehničko-tehnološkom i okolinskom usavršavanju svojih proizvodnih aktivnosti.\n„Dodjeljivanje rješenja jedna je od ilustracija nastojanja ovog preduzeća da i u oblasti ekologije poštuje evropske principe, a prije svega ekološke propise sredine u kojoj djeluje“, zaključuje premijer Husejnagić.\nNa kraju posjete, Prevent je premijeru i njegovoj delegaciji uručio donaciju u iznosu od 5.000 KM za izgradnju dijela vodovoda na području općine Visoko.\n“Uređivanje” općinskih sudova


Janko Veselinović: Vučiću, zatvori Zadrugu i Farmu, umesto što zatvaraš poljoprivrednike | Autonomija\nI DS osudio hapšenje poljoprivrednika\nPredsednik Pokreta za preokret i jedan od osnivača Saveza za Srbiju (SzS) Janko Veselinović izjavio je da je „van pameti“ da se zbog epidemije ratari onemogućavaju da rade na njivi, gde nemaju nikakve kontakte sa drugim ljudima, dok se istovremeno omogućavaju snimanja emisija s agrarnim nazivima poput Zadruge i Farme.\nDS osudio hapšenje poljoprivrednika\nPokrajinski odbor Demokratske stranke za Vojvodinu najoštrije je danas osudio hapšenje i kažnjavanje poljoprivrednika u Silbašu i naveo da se to desilo uprkos izjavi ministra poljoprivrede Branislava Nedimovića da poljoprivrednici koji su na njivi ili na putu od njive do kuće u periodu kada je kretanje zabranjeno imaju dozvolu za kretanje.\n“Iako postupajući po smernicama ministra Nedimovića, poljoprivrednik iz Silbaša je juče po povratku kući sa atara uhapšen i istog dana odlukom Prekršajnog suda u Bačkoj Palanci kažnjen sa 50.000 dinara. Uz očigledno zbunjivanje poljoprivrednika, ovakva ekspresna presuda ide u prilog daljem zastrašivanju svih građana i ostaje nejasno koliko ovakva postupanja doprinose borbi protiv zarazne bolesti kovid-19”, navodi se u saopštenju za javnost.\nDS je zatražio da se pod hitno jasno definišu i saopšte mere kretanja poljoprivrednika, imajući u vidu pre svega važnost prolećnih poljoprivrednih radova koji se odvijaju na skoro pet miliona hektara obradivog zemljišta, kao i strateški značaj poljoprivrede za Srbiju.


Na primeru Srbije vidi se da nema evropske solidarnosti\nNaslovna Info Svet Na primeru Srbije vidi se da nema evropske solidarnosti\n"U teškoj situaciji usled epidemije korona virusa, gde EU ne može ostvariti profit, Srbija se ostavlja na cedilu. U kriznim vremenima se brzo uči ko su pravi partneri. Moja solidarnost je sa građanima Srbije, a ne sa pohlepom za profitom EU”, naglasila je poslanica Bundestaga Žaklina Nastić.\nŽaklin Nastić brani Srbiju u Bundestagu (Printskrin Jutjub)\nBERLIN: Poslanica „Levice” (die Linke) u nemačkom Bundestagu, Žaklin Nastić, kritikovala je večeras nepostojanje evropske solidarnosti na primeru Srbije u vreme epidemije korona virusa.\n„Korona epidemija u Srbiji : u vreme krize učimo ko su naši pravi partneri. Nema evropske solidarnosti”, napisala je Nastić na svom fejsbuk nalogu.\nU saopštenju ona je kazala da godinama EU vrši pritisak na Srbiju da ne trguje sa Kinom i Rusijom, da svoje tržište liberalizuje i otvori bez ograničenja za evropsku robu.\n„U teškoj situaciji usled epidemije korona virusa, gde EU ne može ostvariti profit, Srbija se ostavlja na cedilu. U kriznim vremenima se brzo uči ko su pravi partneri. Moja solidarnost je sa građanima Srbije, a ne sa pohlepom za profitom EU”, naglasila je Nastić.\nPredsednik Srbije Aleksandar Vučić je, svojom konstatacijom da je evropska solidarnost samo bajka na papiru, nažalost apsolutno u pravu, konstatovala je nemačka poslanica.\nTa često hvaljena solidarnost važi samo onda, kako smatra, ako se može zaraditi novac i ako je to korisno za velike koncerne u EU.\n„EU je u mirnom dobu uvek bila zainteresovana za srpski novac i terala je zemlju da menja uslove svojih tendera da bi kompanije iz EU mogle dobiti sve poslove. Sada EU odbija svaku podršku. To je štetno, neljudski, i razotkriva pravo lice, orijentisano samo ka profitu, takozvane evropske zajednice vrednosti”, podvukla je Nastić, prenosi Tanjug.\nIzrazila je nadu da će srpsko stanovništvo, uz pomoć svojih kineskih partnera, uspešno savladati ovu epidemiju.\n„A EU želim da konačno shvati da takva pandemija može biti savladana samo zajedno, a ne soliranjem i razmišljanjem o dobiti”, zaključila je Nastić.\nPrethodni tekstDonete naredbe i preporuke Opštine Bački Petrovac\nSledeći tekstMoratorijum na otplatu kredita


Izvor: B92, 19.Dec.2019, 16:18 (ažurirano 02.Apr.2020.)\nSarajevo -- U BiH će se graditi novih 35 kilometara auto-puta i Tunel Prenj, koji će biti najduži u regionu.\nEvropska banka za obnovu i razvoj (EBRD) i JP "Autoceste FBiH" objavili su juče obavešenje o raspisivanju tendera za izgradnju deonica Ovčari – Tunel Prenj – Mostar sever dužine 35 kilometra, kao i Mostar sever - Mostar jug dužine 15 kilometara, čime je započeta procedura odabira izvođača za izgradnju ovih deonica.\nNa celoj deonici od Ovčara do >> Pročitaj celu vest na sajtu B92 << petlje Mostar jug će se graditi 10 mostova, 12 tunela i dve petlje, prenosi Klix.\nJP "Autoceste FBiH" je kroz saradnju sa finansijskim institucijama za finansiranje izgradnje deonice Ovčari – Tunel Prenj – Mostar sever osiguralo ponudu za zajedničko finansiranje Evropske investicione banke (EIB) i Evropske banke za obnovu i razvoj (EBRD) u iznosu od 600 miliona evra. Uz ovakav finansijski aranžman otvara se i mogućnost aplikacije za bespovratna EU sredstva u iznosu do 120 miliona evra.\nZa deonicu Mostar sever – Mostar jug je osigurana ponuda za zajedničko finansiranje od strane konzorcija domaćih banaka i (EBRD) u ukupnom iznosu od 240 miliona evra, što otvara mogućnost aplikacije za bespovratna EU sredstva iznosu do 12 miliona evra.


SNS i SPS imaju većinu u Beogradu prema koaliciji NADA\nMiloš Jovanović, predsednik Demokratske stranke Srbije, iz koalicije Nacionalno demokratska alternativa (NADA), izjavio je za Radio Slobodna Evropa (RSE) da će "isključivo sesti za sto sa kolegama iz opozicije" nakon proglašenja konačnih izbornih rezultata.\nPredsednik Demokratske stranke Srbije, iz koalicije Nacionalno demokratska alternativa (NADA) i predsednički kandidat na izborima u Srbiji Miloš Jovanović, izjavio je za Radio Slobodna Evropa (RSE) da je u kontaktu sa kolegama iz opozicije u vezi sa eventualnim formiranjem vlasti u Beogradu, ali da se ta mogućnost danas čini dalje nego juče.\n"Deluje da vladajuća koalicija, dakle SPS (Socijalistička partija Srbije) i SNS (Srpska napredna stranka) ima 56 mandata od 110 odbornika u gradskoj skupštini. Sve i da ima manje, ja mislim da tu postoje neke liste koje bi rado s njima u koaliciju", naveo je Jovanović u izjavi za RSE.\nDodaje da će svakako sačekati konačne rezultate kao i da će "isključivo sesti za sto sa kolegama iz opozicije".\n"Više puta sam rekao da imam neke načelne razloge zbog kojih smatram da bi promena vlasti bila delotvorna i za sam Beograd, ali i za Srbiju, jer bi malo uravnotežila ovu zaista neuravnoteženu političku sliku", naveo je Jovanović.\nPrethodno je Jovanović, čija lista je po podacima posmatračke organizacije CRTA osvojila 6,3 odsto odborničkih mandata, rekao da bi koalicija NADA možda mogla da bude "jezičak na vagi" pri formiranju buduće vlasti u Beogradu.\nKoaliciju NADA čine Demokratska stranka Srbije, čiji je nekadašnji lider Vojislav Koštunica kao kandidat Demokratske opozicije Srbije na predsedničkim izborima 2000. godine pobedio Slobodana Miloševića, zatim Pokret obnove kraljevine Srbije – Monarhisti i 25 udruženja građana.\nPrema preliminarnim rezultatima Republičke izborne komisije (RIK) na osnovu 94,35 odsto obrađenog biračkog tela, na parlamentranim izborima ta koalicija osvojila je 5,4 odsto glasova što će joj omogućiti 15 poslaničkih mesta u Skupštini Srbije.\nJovanović je na predsedničkim izborima prema konačnim projekcijama nevladinog posmatrača CeSID-u bio trećeplasirani sa osvojenih šest odsto glasova.


Završetak povlačenja militanata iz Jarmuka\nMilitanti grupe Džaiš el islam (Jaysh al-Islam) završavaju povlačenje iz okruga na jugu sirijske prijestonice Damaska, uključujući Mukajam el Jarmuk, izjavio je neimenovani izvor za TASS.\nMilitanti i članovi njihovih porodica povukli su se iz područja u okviru sporazuma koji su postignuti sa ruskim Centrom za pomirenje sukobljenih strana u Siriji. Ekstremisti predaju oružje i svoje položaje sirijskoj Vladi u južnom dijelu Damaska.\nPred izlazak militanata iz područja Idliba na sjeveru Sirije, snage sirijskog predsjednika Bašara el Asada (Bashar al-Assad) i pripadnici ruske vojne policije pregledali su autobuse kojima se prevoze militanti i članovi njihovih porodica.\nU međuvremenu, pojedini okruzi na jugu Damaska i dalje ostaju pod kontrolom terorista grupa Islamska država Iraka i Levanta (IDIL) i Džabhat el nusra (Jabhat al-Nusra ili Al Nusra Front).\nGeneral sirijske vojske je izjavio da su militanti kontrolisali područje gdje su danas vojnici koji su pod njegovom komandom.\n"Od juče smo se pomjerili 500 metara naprijed, dok druga brigada naše vojske napreduje sa druge strane. Uskoro ćemo se sresti i teritoriju pod kontrolom 'Islamske države' razdvojiti na dva dijela", rekao je sirijski general i dodao da će vojska nakon što podijeli teritoriju pojedinačno eliminisati podijeljene grupe terorista.


U subotu se nastavlja borba za titulu i mesto u prvenstvu Srbije - Vaterpolo vesti\nPočetna » Domaća takmičenja » U subotu se nastavlja borba za titulu i mesto u prvenstvu Srbije\nU subotu se nastavlja borba za titulu i mesto u prvenstvu Srbije\nU subotu se nastavljaju okršaji za titulu i plasman u najkvalitetnijem srpskom takmičenju. Vaterpolo će se igrati u Nišu, Kragujevcu i Novom Sadu što je dobra slika za srpski vaterpolo. Šampion Crvena zvezda već je počela nastup u polufinalnoj seriji plej-ofa, i to pobedom protiv Vojvodine 14:4. Svi mečevi nose veliki takmičarski značaj, a derbi je svakako u Kragujevcu gde će se od 19.30 sastati domaći Radnički i Partizan u drugom polufinalnom duelu. U Nišu na Čairu vaterpolisti Naisa boriće se sa obrenovačkim TENT-om za opstanak u eliti, kao i igrači Dunava koji dočekuju šampione B lige Dunav. Sve serije igraju se na dve pobede, a revanš mečevi su na programu za sedam dana, kada će gostujuće ekipe od subote biti domaćini.\nZanimljivo je da će duel Partizana i Radničkog u subotu biti otvaranje svojevrsne serije jer će crno-beli i Kragujevčani pored polufinala plej-ofa Srbije u sredu igrati i duel 9. kola Lige šampiona. Biće to prilika da se u nizu susreta odmere snage i izbrusi forma za F6 Lige šampiona koji očekuje oba tima krajem maja.\nCrvena zvezda – Vojvodina 14:4\nRadnički – Partizan (subota, od 19.30 na bazenu SC Park)\nPlej-aut Prve A lige Srbije:\nNais – TENT (subota, bazen Čair)\nDunav – Singidunum (subota, bazen na Klisi)


pcelinjak februar radovi 2020\nDopuna radova za FEBRUAR 2020\nPošto je o radovima na pčelinjaku u februaru pisano još krajem januara, nije se mogao imati uvid u to kakvo će biti vreme i kako će se društva stvarno razvijati. U februaru je u nekoliko navrata do sada bilo po više dana toplog i lepog vremena, kada su pčele izletale i kada se mogao raditi pregled pčelinjih društava. Sada kada se ova dopuna piše (17. februara) mnogo je jasniji uvid u stvarno stanje i mogu se dati korisni saveti.\nU celini, stanje pčelinjih društava je veoma dobro ali ipak treba imati u vidu da još traje težak period kada stare pčele uginjavaju a još se ne rađa dovoljno mladih tako da su društva i dalje u slabljenju. To može da traje još punih mesec dana i u mnogome će zavisiti od toga kako su pčele spremljene za zimu i kako zimuju. Srećna okolnost je što izgleda da su ove godine pčelinja društva krenula sa znatno više prvog legla nego obično, nisu dakle dugo držala sasvim male površine legla. To je uzrokovalo da sada sredinom meseca u košnicama ima prililčno novog legla. Tako, u društvima srednje snage prosečno ima možda 3 rama veličine šake, a u jačim i po 4 rama legla solidne veličine, ima odličnih društava gde legla ima čak i na 5 ramova i to ne malog i razvučenog legla. To može da utiče na znatno bržu zamenu zimskih pčela i na znatno brži i bolji prolećni razvoj.\nHrane u košnicama uglavnom ima dovoljno, naravno ako je pčelar dovoljno ostavio za zimovanje, pošto potrošnja tokom zime nije bila velika. Čak za znatan broj društava može da se kaže da je leglo u izvesnoj meri i blokirano velikom količinom meda. Ta blokada može da predstavlja i prepreku bržem razvoju, a to je još više izraženo ako pčelar dodaje pogače takvim društvima - time će uštedeti još više hrane iz plodišta i neće biti dovoljno prostora za razvoj legla. Jedino u slučaju da naredni period i početak proleća budu posebno hladni i nepovoljni, tada bi se dogodilo da pćele potroše znatno hrane, bez mogućnosti da išta donose iz prirode i tada bi se blokada medom sama uklonila.\nLeska masovno cveta ali još uvek nisu otvoreni cvetovi na svim žbunovima i stablima (šumska leska), tako da se može očekivati da će još neko vreme pčele moći da sakupljaju ovaj kvalitetan polen, tako koristan za rani razvoj društava. Uskoro može da se očekuje i cvetanje drena, zatim vrbe ive i šumske ive, kao i raznog šumskog bilja.\nPčelarima se savetuje da iskoriste periode lepog vremena i obave rane preglede pčelinjih društava. Kao što je u regularnom opisu radovima za februar rečeno, pčelari koji su odlično spremili društva za zimovanje najverovatnije nemaju potrebe da još uvek otvaraju košnice ali čini se da ove godine sezona intezivnijeg razvoja počinje znatno ranije, pa se zbog toga svim pčelarima može posavetovati da obiđu pčelinjake, vide kakvo je stanje i razmotre da li treba nešto da urade kako bi doprineli boljem i bržem razvoju pčelinjih društava.\nKod društava gde je u ramovima sa leglom dosta meda, može se savetovati otklapanje tog meda, kako bi se ubrzalo trošenje i premeštanje na druge ramove, čime bi se oslobodio veći prostor za razvoj legla. Takođe, savetuje se da se sa strane postojećeg legla postave puniji ramovi sa medom čime bi se obavile najmanje dve korisne stvari - med bi se približio zimskom klubetu i sprečilo bi se ili bi se usporilo da pčele šire leglo na stranu a ostavljaju velike medne vence kao blokadu na ramovima sa postojećim leglom. Trebalo bi znati da je uslov dobrog razvoja društva da klube i leglo zauzimaju što veće površine rama i da se ne šire na previše ramova ako je leglo malog prečnika.\nOvaj period kada još uvek nema značajnijeg unosa nektara iz prirode treba iskoristiti da se stimuliše da pčele troše med u košnici i time prave prostor za novo leglo. Cilj je dakle da troše med sa ramova sa postojećim leglom a takođe i da uklanjaju med sa ramova koji nisu pogodni za zaleganje i koje pčelar namerava da izvadi iz košnice i pretopi. Kada se završi sa eliminacijom takvih ramova i kada se ukloni blokada plodišta medom, može se pristupiti prihranjivanju pčelinjih društava, čime bi se stimulisao dalji razvoj i ujedno omogućilo da se zadovolje povećane potrebe društava za hranom.\nSada je dakle još uvek isuviše rano da se leglo proširuje, naprotiv treba ga suziti (u smislu bočno suziti da se previše ne širi u širinu). Posle te faze, kada se postigne veće leglo na ramovima, kada društva još više ojačaju, vreme otopli i nastupi jača prolećna paša, biće vreme za proširivanje legla. Po svemu sudeći, ove sezone će to biti moguće ranije nego obično, znači kod dobrih pčelinjih društava verovatno već početkom marta. Isto tako, potreba da se na košnice stavljaju medišta, mogla bi da se javi znatno ranije nego inače.\nRamove koji će kao nepogodni ili kao višak biti uklonjeni iz košnice najbolje je držati iza neke pregradne daske i po potrebi otklapati med na njima ako će ići na pretapanje. Ako se radi otklapanje meda, voditi računa da med ne curi na podnjaču a savetuje se sužavanje leta kako se ne bi izazvao grabež. Kod košnica sa žičanom podnjačom otklapanje praktično ne sme ni da se radi ili ako se radi, tek sasvim pomalo.\nZbog jačeg razvoja legla potreba za vodom je povećana i na svim pčelinjacima treba obezbediti dovoljnu količinu vode u pojilicama, koja će stalno da se održava.\nRedovno dati radovi za februar mogu se videti na linku februar_2020